title: Jan Edström

text: Jan Edström (s. 22. syyskuuta 1960, Pietarsaari) on suomalainen pastori ja teologi, joka toimi Suomen ekumeenisen neuvoston pääsihteerinä vuosina 1993–2006. Edström edusti Suomen ruotsinkielisiä baptisteja eli Finlands svenska baptistmissionia. Tämän jälkeen hän on toiminut Kirkon Ulkomaanavussa ja kirkon ruotsinkielisessä työssä Ekumeenisen vastuuviikon ruotsinkielisenä projektisihteerinä. 2011 hänet valittiin Suomen ruotsinkielisten vapaakirkkojen, Frikyrklig Samverkanin, puheenjohtajaksi kahdeksi vuodeksi.


title: Jan Edström

text: Edström on opiskellut Åbo Akademissa ja seminaarissa Kaliforniassa. Hän on toiminut Pietarsaaren, Vaasan ja Helsingin ruotsinkielisten baptistiseurakuntien palveluksessa. Edström asuu Espoossa, hänellä on viisi lasta.


title: Jan Edström

text: Toimiessaan Suomen ekumeenisen neuvoston pääsihteerinä Edström osallistui suurta keskustelua herättäneen Kirkko turvapaikkana- oppaan kirjoittamiseen. Vuonna 2011 hänet valittiin Uskontojen yhteistyö Suomessa USKOT-foorumin puheenjohtajaksi kahdeksi vuodeksi. Foorumi on kolmen monoteistisen uskonnon (juutalaisuus, kristinusko, islam) yhteistyöelin. Foorumin perustamiseen on myötävaikuttanut tasavallan presidentin, Tarja Halosen, vuonna 2001 käynnistämät keskustelut uskontojohtajien kanssa.


title: Jan Edström

text: Edströmiä seurasi ekumeenisen neuvoston pääsihteerinä ortodoksipappi Heikki Huttunen.


title: Jan Edström

text: Edström on aktiivinen trumpetisti ja on tuottanut levyn Vingar (IMU-CD 113), jossa esitetään uusia suomenruotsalaisten säveltäjien sovittamia virsiä ja lauluja.


title: Jeghegnadzor

text: Jeghegnadzor () on Armeniassa sijaitsevan Vajots' Dzorin maakunnan pääkaupunki. Asukkaita kaupungissa on 8 357 (2009). Vuoden 2001 väestönlaskennan mukaan kaupungissa oli 7 724 asukasta. Kaupunki sijaitsee viinintuotantoalueella.


title: Jeghegnadzor

text: Kaupungissa sijaitsee 1200-luvulla rakennettu Arpa-joen ylittävä silta. Puolen tunnin matkan päässä kaupungista sijaitsevat muun muassa luostarit Noravank, Tanahati ja Tsakhatskar sekä pieniä kirkkoja.


title: Jeghegnadzor

text: Jalkapalloseura Arpa Jeghegnadzor on kotoisin kaupungista.


title: Eurooppatie E20

text: E20 eli Eurooppatie 20 on 1 880 kilometriä pitkä eurooppatie, joka johtaa Irlannista Shannonin lentoasemalta Venäjän Pietariin. Tie kulkee useiden logistisesti ja rakennusteknisesti merkittävien kohteiden, kuten Juutinrauman ja Ison-Beltin siltojen kautta.


title: Eurooppatie E20

text: Shannonin lentoasema – Limerick – Dublin … Liverpool – Manchester – Bradford – Leeds – Kingston upon Hull … Esbjerg – Odense – Kööpenhamina – Peberholm – Malmö – Halmstad – Göteborg – Skara – Örebro – Eskilstuna – Södertälje – Tukholma … Tallinna – Kohtla-Järve – Narva – Pietari.


title: Theodore Roethke

text: Theodore Huebner Roethke (s. 25. toukokuuta 1908, Saginaw, Michigan – k. 1. elokuuta 1963) oli yhdysvaltalainen runoilija, jonka tuotannolle olivat keskeisiä rytmi ja luontokuvat. Hän sai Pulitzer-palkinnon 1954 teoksestaan "The Waking".


title: Theodore Roethke

text: Roethken isä Otto Roethke oli saksalainen siirtolainen, jolla oli kauppapuutarha.


title: Hugo Harmia

text: Hugo Edvard Harmia, vuoteen 1927 Hackstedt (30. kesäkuuta 1907 Salmi – 9. maaliskuuta 1952 Kuopio) oli suomalainen arkkitehti.


title: Hugo Harmia

text: Harmian vanhemmat olivat ylimetsänhoitaja John Gustaf Hackstedt ja Lyyli Johanna Huotinen ja puoliso vuodesta 1934 Ruth Margit Kristina Sjöman. Harmia tuli ylioppilaaksi 1927 ja valmistui arkkitehdiksi 1933. Hän teki opintomatkan Keski-Eurooppaan 1937. Helsingin kaupungin rakennustoimiston arkkitehtina Harmia toimi 1934–1947, omaa arkkitehtitoimistoa hän piti Woldemar Baeckmanin kanssa vuodesta 1941. Harmian tunnetuimpia töitä ovat Baeckmanin kanssa suunniteltu Helsingin kauppakorkeakoulu (1950) sekä Porin lyhytaaltoasema (1939).


title: Pohjois-Italia

text: Pohjois-Italia tarkoittaa yleensä maantieteellistä aluetta, johon kuuluu Italian niemimaan pohjoisosa, Pojoen laakso ja Alppien vuoriston eteläisiä osia. Pohjois-Italiaan kuuluu seuraavat kahdeksan Italian kahdestakymmenestä alueesta:


title: Fotö

text: Fotö on saari ja taajama Öckerön kunnassa, Bohuslänin maakunnassa, Ruotsin länsirannikolla. Se on pinta-alaltaan noin 35 hehtaarin suuruinen, ja asukkaita saarella on noin 620. Sieltä on siltayhteys Öckerön suurimmalle saarelle, Hönölle. Siltayhteydellä on ollut suuri merkitys taajamalle, sillä se on onnistunut houkuttelemaan alueelle uusia asukkaita.


title: Tomoji Tanabe

text: Tomoji Tanabe ( "Tanabe Tomoji", 18. syyskuuta 1895 – 19. kesäkuuta 2009) oli maailman vanhin elossa ollut mies. Tanabea vanhempia naisia oli Japanissa tuolloin elossa kaksi ja koko maailmassakin vain kuusi. Hän oli kotoisin Kyūshūn saarelta Japanista. Omien sanojensa mukaan hänen pitkäikäisyytensä johtui päivittäisestä maitomukillisesta.


title: Tomoji Tanabe

text: Tanabesta tuli Japanin vanhin elossa oleva mies, kun Nijiro Tokuda kuoli 111-vuotiaana 12. kesäkuuta 2006. Puertoricolainen Emiliano Mercado del Toro (115) kuoli 24. tammikuuta 2007, jolloin Tanabesta tuli virallisesti maailman vanhin elossa oleva mies. Tanabe kuoli 113-vuotiaana sydämen vajaatoimintaan, jolloin maailman vanhimmaksi elossa olevaksi mieheksi tuli Henry Allingham.


title: Tomoji Tanabe

text: Tomoji Tanaben kuollessa maailman vanhin elossa oleva ihminen oli Gertrude Baines, johon hänellä oli yli vuoden ja viiden kuukauden ikäero.


title: Tomoji Tanabe

text: Miyakonojossa syntynyt Tanabe työskenteli insinöörinä. Hänellä oli kahdeksan lasta, 25 lastenlasta, 53 lastenlastenlasta sekä kuusi lastenlastenlastenlasta. Ennen kuolemaansa Tanabe asui yhdessä viidennen poikansa ja miniänsä kanssa.


title: Hönö

text: Hönö on saari ja taajama Öckerön kunnassa, Göteborgin saaristossa, Ruotsin länsirannikolla. Se on kunnan suurin taajama. Pinta-alaltaan Hönö on 296 hehtaarin suuruinen, ja asukkaita siellä on noin 5 000.


title: Auguste Pahl

text: Auguste Pahl (23. marraskuuta 1855 – 24. heinäkuuta 1965) oli pitkäikäinen saksalainen.


title: Auguste Pahl

text: Pahl oli maailman vanhin elossa oleva ihminen toukokuusta 1963 kuolemaansa heinäkuussa 1965. Häntä edelsi kyseisen kunnian haltijana Margarethe Zinndorf ja seurasi Hannah Smith.


title: Auguste Pahl

text: Pahl kuoli alle 110-vuotiaana, mikä nykyään on vanhimmalta elossa olevalta ihmiseltä poikkeuksellista. Hän oli tarkkaan ottaen 109 vuoden, 8 kuukauden ja 1 päivän ikäinen.


title: Johanna Booyson

text: Johanna Booyson (17. tammikuuta 1857 – 16. kesäkuuta 1968) oli pitkäikäinen eteläafrikkalainen.


title: Johanna Booyson

text: Booyson on virallisesti Etelä-Afrikan historian vanhin ihminen, vaikka Moloko Temon väitettiin olleen 130-vuotias, kun hän äänesti vuonna 2004. Tämä tekisi Temosta maailman kaikkien aikojen vanhimman ihmisen - Guinnessin ennätysten kirja ei kuitenkaan tunnusta tätä.


title: Johanna Booyson

text: Booyson oli 104-vuotias, kun Etelä-Afrikan tasavalta itsenäistyi Yhdistyneestä kuningaskunnasta täysin. Hän oli muutamien kuukausien ajan maailman vanhin elossa oleva ihminen. Häntä edelsi John Mosely Turner, mutta Booyson ehti olla maailmanennätyksen haltija vain muutaman kuukauden ajan ennen kuin kuoli 111-vuotiaana. Häntä seurasi ennätyksen haltijana Marie Bernátková.


title: Esiharappalaiset kulttuurit

text: Esiharappalaiset kulttuurit olivat Indus-kulttuurin eli Harappa-kulttuurin edeltäjäkulttuureja, joita oli monta Etelä-Aasiassa. Indus-kulttuuri oli varhainen kaupunkisivilisaatio nykyisen Pakistanin ja Intian alueella Indus-joen varrella 2600–1900 eaa. Se tunnetaan säännöllisesti rakennetuista kaupungeistaan.


title: Esiharappalaiset kulttuurit

text: Vaikka monet ovat ajatelleet induskulttuurin, Intian ja Pakistanin alueen varhaisen kaupunkisivilisaation, ilmestyneen äkkiä, kulttuuri on löytöjen mukaan kehittynyt asteittain kivikautisesta kulttuurista. Pääpiirteittäin kehitys jaetaan kahteen vaiheeseen:Joiltakin induskulttuurin paikoilta on löydetty esiharappalainen ja varhaisharappalainen vaihe. Esimerkiksi Harappasta löydetään esiharappalainen Ravi-kausi 3300 (3500?)— noin 2800 eaa. kausi ja varhaisharappalainen Kot Diji -vaihe noin 2800 — 2600 eaa. Linnoittaminen oli tyypillistä jo esi- ja varhaisharappalaisille keskuksille. Kirjoitus syntyi Ravi-kaudella, jolloin väestötiheys Induksen laaksossa kasvoi. Tällä kaudella eri kulttuurien samankaltaisuus kasvoi.


title: Esiharappalaiset kulttuurit

text: Lähi-idässä siirryttiin maanviljelyyn viimeistään 8500-6000 eaa., ja pian syntynsä jälkeen maanviljely levisi itäänkin päin ja saapui Induslaakson vuorten rinteille. Monet muutkin kulttuuripiirteet näyttävät levinneen lännestä varhaisen Induskulttuurin alueelle.


title: Esiharappalaiset kulttuurit

text: Nuorempi eli uusi kivikausi alkoi Belutshistanissakin 7000 eaa., saviruukut joskus 6000 eaa. Näin alkoi 6000-4000 eaa. vallinnut maatalouskylien kausi. Alusta lähtien taloja tehtiin mutatiilistä, ja kauppa kukoisti. Kylässä mutatiiliset pyöreät ja neliskulmaiset talot olivat sikin sokin.


title: Esiharappalaiset kulttuurit

text: Kehitystä kivikaudesta alkaen valottavat parhaiten Mehrgarhin löydöt, jotka kertovat Belutshistanin maanviljelykulttuurin kehityksestä vuodesta 7000 eaa. paikka on Bolanjoen varrella, 30 km nykyisestä Sibin pikkukaupungista. Mehrgahr I n 7000 eaa. oli esikeraaminen, neoliittinen kulttuuri. Viljeltiin mm ohraa, kasvatettiin lampaita.


title: Esiharappalaiset kulttuurit

text: Keramiikka otettiin käyttöön 6000-5500 eaa. (II). Nauta, puuvilla, tiilirakenteita, ihmisen savikuvia, lapis lazuli -kauppaa Iranin kanssa.


title: Esiharappalaiset kulttuurit

text: Varhaisen viljelykylän keskiala oli noin 2.7 ha. Suurin kylä oli tuolla ajalla noin 12.5 ha. Tämmöinen oli esimerkiksi Kili kul Mohammad-vaiheen Tharo Hill Sindhissä.


title: Esiharappalaiset kulttuurit

text: Viimeistään noin 5500 eaa. paikalliset kulttuurit näkyvät eri keramiikkatyyleinä. Noin 5000 asutus alkoi olla pysyvää.


title: Esiharappalaiset kulttuurit

text: Belutshistanin kulttuuri siirtyi noin 4500 eaa. Induksen tasangolle ja dreija otettiin käyttöön noin 4300 eaa. Kylät kasvoivat ja niiden luku lisääntyi. Niinpä Togau-vaiheessa noin 4300 eaa-3800 eaa oli jo ainakin 7 suurta yli 10 ha kylää. Suurin kylä oli Quetta Miri, jonka ala oli 23 ha. Asutus oli yhä Belutsistanin vuorilla. Kylän keskikoko oli 3.5 ha..


title: Esiharappalaiset kulttuurit

text: Noin 4000 eaa. maanviljelijät levittäytyivät Belutsistanin ylempiin osiin ja alempaan Sindiin. Näihin aikoihin syntyi Indus-laaksoon kasvavia keskuksia. Maanviljelyasutuksia syntyi Brahuin kukkuloille, Zhob-joen laaksoon ja makranin rannikoille, näitä sanotaan Nalin, Zhobin ja Kullin kulttuureiksi. Nämä kulttuurit erosivat huomattavastikin toisistaan. Nalin kulttuuri teki punaista keramiikkaa ja hautasi kuolleensa maahan, Kullin kulttuuri poltti vainajansa ja teki kivistä viivakuvioita sisältäviä pieniä laatikoita.


title: Esiharappalaiset kulttuurit

text: Hieno maalattu ja kiillotettu keramiikka ilmestyi 4000 eaa.:n jälkeen. Luultavimmin tavaroiden merkitsemiseen tarkoitetut sinetit tulivat pian tämän jälkeen. Maalaamaton keramiikka noin 3600 eaa. jälkeen. Kupari otettiin käyttöön n. 4800 eaa. (Mehrgarh III, khalkoliittinen kausi), levisi laajalle vasta n 4000 eaa.


title: Esiharappalaiset kulttuurit

text: Noin 3800 eaa alkoi Hakra-Kechi Beg -vaihe. Tällöin Hakran kulttuuri vallitsi pääosin Bahawalpurissa ja lähialueilla. Siihen liittyi 10 yli 20 ha suuruista kylää ja 13 10-20 ha kokoista kylää. Suurin oli Chambrawala Ther, jonka ala oli noin 35 ha Kylän keskikoko oli 6,6 ha. Hakra-kyliä oli noin sata. Samaan aikaan Kachi Bagin vaihe vallitsi Balutsistanissa. Siellä suurin kyylä oli Dabar Kot 24.3 ha, yli 20 ha kyliä 3 kpl, 10-20 ha kyliä 8a kpl.


title: Esiharappalaiset kulttuurit

text: Noin 3500 eaa. alueelle levisi esiharappalainen kulttuuri, johon liittyi lapis lazuli -kauppa. Tähän liittyvät Mehrgarhin kaudet IV-VI. Esiharappalaiseksi voidaan sanoa Ravi-vaihetta eli Hakra-vaihetta, jolloin kulttuuri kehittyi voimakkaasti muun muassa Hakra-joen alueella. Ehkä varhaisin Indus-kirjoitus on vuodelta 3500 eaa. Harappasta.


title: Esiharappalaiset kulttuurit

text: Harappa 1 ja 2-vaiheista 3300-2800 eaa. on löydetty ruukunsirpaleita, joissa on Indus-kirjoituksen näköisiä merkkejä. Niinpä Indus-kirjoituksen alku sijoittuu Ravi-vaiheeseen ehkä n. 3300 eaa., samoihin aikoihinhan Mesopotamiassa, Elamissa ja Egyptissä omaksuttiin kirjoitus. Mutta näissä varhaisissa kirjoituksissa ei ollut montakaan merkkiä.


title: Esiharappalaiset kulttuurit

text: Belutshistanissa oli kaksi kulttuuria noin 3000:Kaupunkisuunnittelun ajatus on esiintynyt Kot Dijissä jo ennen 2600 eaa. Klassisen induskulttuurin synty tapahtui Kot Dijin, Rehman Dheri ja Banawalin kolmiossa välillä noin 2700-2600 eaa. Noin 2600 eaa. ilmestyi Rehman Dheriin, jonka ala oli 22 hehtaaria ja asukasluku 12000, pohjois-etelä-asemakaava. Kunalissa tehtiin ensi kertaa tiiliä esiharappalaisten ja harappalaisten standardien mukaan. 2920-2550 eaa. Kalinbanganissa otettiin keinokastelu käyttöön, ja tiilten vakiomitat 3:2:1, joka edelsi Induskulttuurin myöhempiä 1:2:4 mittoja. Banawalissa on merkkejä aikaisemman asutuskerroksen tuhoutumisesta, ja uusien säännöllisempien rakentamisesta, ja puolustusvalleista. Kirjoitusta sisältävät Indus-sinetit ilmaantuivat vasta Harappa 3A-vaiheessa.


title: Esiharappalaiset kulttuurit

text:
Vuorilla, Sindhissä ja Punjabissa vallitsi Kot Dijin perinne. Suurin Kot Diji -vaiheen asutuskeskus oli Harappa, jonka ala oli tuolloin 40 ha. Monia suuria keskuksia oli Bahawalpurin osavaltiossa Länsi-Punjabissa. Yli 20 ha keskuksia oli 5, 10-20 ha keskuksia 11.. Kot Dijin paikkoja on löydetty yhteensä 111, ja keksimääräinen ala on 6.3 ha.
Idempänä Punjabissa, Rajasthanissa ja Haryanassa vallitsi Siswalin traditio. Tältä ajalta on Kalibangan I. Sen suurin keskus oli Rakhigarhim, jonka ala oli 40 ha. Yli 20 ja keskuksia oli 2, yli 10 ha keskuksia 7. Mutta pieniä paikkoja oli suuri määrä. Paikkoja oli 165, joitten keskikoko oli 4.3 ha.
Quettan lähellä oli Damb Sadaatin kulttuuri. Sen suurin keskus oli 23 ha Quetta Miri. Tämä oli ainoa yli 20 ha keskus. Mundigak 18.75 ha ja Kranai Hill 10.7 ha. olivat ainoat muut yli 10 ha keskusket. Puolet asutuksista alle 1 ha.. Asutusten keskikoko 2.64 ha, löytöpaikkoja 37..


title: Esiharappalaiset kulttuurit

text: Etelä-Balutsistanissa, Sindhissä ja Gujaratissa vallitsi Amri-Nalin perinne. Ainakin 164 paikkaa on löydetty. Niiden keksikoko on 3.67 ha.. Suurimpia löytöpaikkoja olivat Gurajarin Dholavira, 30 ha ja Balutshistanin Las Belan alueen LB-1 22 ha. Kaksi yli 20 ha paikkaa. Kuusi 10-20 ha paikkaa. Nimikkopaikan Amrin ala 8 ha, Nalin ala 5,7 ha.. Amrista on löydetty varhaisia villiaaseja, joita tuohon aikaan käytettiin hevosen sijasta. Amrin-Nalin perinteen lisäksi Gujaratissa oli Anartan kuparikautista keramiikkaa, Pre-Prabhasin Somtnathissa ja Padrin esiharappalaista asutusta..


title: Esiharappalaiset kulttuurit

text: Riisi tunnettiin Idusjoen-Gangesjoen jokivarsilla jo 7000-6000 eaa. mutta yleisemmin sitä viljeltiin vasta 3000-2500 eaa..


title: Esiharappalaiset kulttuurit

text: Possehlin aikajako


title: Esiharappalaiset kulttuurit

text: S. P. Guptan käyttämä aikajako


title: Esiharappalaiset kulttuurit

text: Dikshitin käytämä jako


title: Göteborgin saaristo

text: Göteborgin saaristo () on saaristo Ruotsin länsirannikolla Göteborgin edustalla. Se jaetaan pohjoiseen- ja eteläiseen saaristoon. Eteläinen saaristo kuuluu Göteborgin kuntaan ja Länsi-Götanmaan maakuntaan, kun taas pohjoinen saaristo on osa Öckerön kuntaa ja Bohuslänin maakuntaa. Saariston suurimpiin saariin on yleensä lauttayhteys. Osa saarista on myös kytköksissä toisiinsa sillan kautta, kuten Fotö ja Hönö. Tärkeimmistä saarista Vinga sijaitsee kauimpana mantereelta. Sen eristäytyneen sijainnin vuoksi sitä ei yleensä lueta kuuluvaksi kumpaankaan saariston osaan: ei eteläiseen eikä pohjoiseen.


title: Ramona Trinidad Iglesias-Jordan

text: Ramona Trinidad Iglesias-Jordan de Soler (31. elokuuta tai 1. syyskuuta 1889 – 29. toukokuuta 2004) oli maailman vanhin elossa oleva ihminen marraskuusta 2003 kuolemaansa. Hän oli kotoisin Puerto Ricosta.


title: Ramona Trinidad Iglesias-Jordan

text: Iglesias-Jordan syntyi ja kasvoi Utuadossa Eduardo Iglesias-Ortizin ja Luisa Jordan-Correan tyttärenä. Viralliset lähteet tarjoavat kahta eri syntymäpäivää, 31.8. ja 1.9.1889. Vuoden 1910 väestönlaskennassa hänen iäkseen mainittiin 20. Hän oli 23-vuotias mennessään 26. joulukuuta 1912 naimisiin Alfonso Solerin kanssa. Pariskunta asui Arecibossa. Heillä ei ollut yhteisiä lapsia, mutta he adoptoivat Roberto Torresin.


title: Ramona Trinidad Iglesias-Jordan

text: Iglesias-Jordan kävi koulunsa Puerto Ricolla. Hän sai vain perustason koulutuksen, mutta osasi puhua äidinkielensä espanjan lisäksi sujuvasti englantia. Hänen aviomiehensä kuoli 1970-luvulla.


title: Ramona Trinidad Iglesias-Jordan

text: Mitoyo Kawate kuoli 13. marraskuuta 2003, jolloin Iglesias-Jordanista tuli maailman vanhin elossa oleva ihminen. Guinnessin ennätysten kirja tunnusti tämän kuitenkin vasta 2004, ja kunnia meni aluksi virheellisesti Charlotte Benknerille.


title: Ramona Trinidad Iglesias-Jordan

text: Iglesias-Jordan kuoli keuhkokuumeeseen lyhyen sairaalassaolon jälkeen Río Piedrasissa 114 vuoden ja 272 päivän iässä.


title: Röntgenputki

text: Röntgenputki on röntgensäteilyn tuottamiseen tarkoitettu elektroniputki. Se on historiallisesti ensimmäinen tunnettu tapa synnyttää röntgensäteilyä laboratoriossa. Röntgenputki on edelleen yleisin tapa tuottaa säteilyä lääketieteellisessä röntgenkuvauksessa.


title: Röntgenputki

text: Tyhjiöputkessa olevasta hehkulangasta irtoaa elektroneja, jotka kiihdytetään putkessa olevassa sähkökentässä. Suurinopeuksiset elektronit iskeytyvät putken keskellä olevaan metallilevystä tehtyyn anodiin ja jarruuntuvat voimakkaasti. Sähködynamiikan yhtälöiden mukaan kiihtyvässä liikkeessä oleva sähköisesti varattu hiukkanen lähettää sähkömagneettista säteilyä. Elektronin liike-energiasta osa muuttuu säteilyenergiaksi, niin sanotuksi jarrutussäteilyksi ("bremsstrahlung"). Jarrutussäteilyn spektri on jatkuva. Törmäyslevyn materiaalista ja elektronien kiihdytysjännitteestä riippuen voi syntyä myös niin sanottua karakteristista säteilyä, joka on spektrityypiltään viivaspektri. Toisin kuin jarrutussäteilyn tapauksessa, jossa jarruuntuva elektroni lähettää säteilyä, karakteristisen säteilyn lähteenä toimivat anodimateriaalin atomit. Kun suureen nopeuteen kiihdytetyt elektronit iskeytyvät anodimateriaalin atomeihin, osa atomeista siirtyy elektroniseen viritystilaan. Viritystilan purkautuessa atomi tyypillisesti säteilee alkuaineelle ominaista sähkömagneettista säteilyä. Röntgenalueella olevaa karakteristista säteilyä käytetään hyväksi muun muassa röntgenkristallografiassa.


title: Charlotte Benkner

text: Charlotte Benkner (o.s. Enterlein, 16. marraskuuta 1889 Leipzig, Saksa – 14. toukokuuta 2004, Youngstown, Ohio, Yhdysvallat) oli nainen, jota virheellisesti pidettiin maailman vanhimpana elossa olevana ihmisenä marraskuusta 2003.


title: Charlotte Benkner

text: Benkner ehti asua Saksassa vain varhaisimmat lapsuusvuotensa ja muutti Yhdysvaltoihin vuonna 1896. Hänen perheellään oli siellä hotelli. Nuorena naisena hän tapasi kerran presidentti Theodore Rooseveltin.


title: Charlotte Benkner

text: Benkner (silloin Enterlein) meni vuonna 1908 naimisiin Karl Benknerin kanssa. Hän asui Pennsylvaniassa ja Ohiossa ennen vetäytymistään Arizonaan. Benkner oli jo 110 vuotta täyttänyt ja Arizonan vanhin, kun hän palasi Ohioon.


title: Charlotte Benkner

text: Benknerin sisko Tillie Hare kuoli lähes 100-vuotiaana 25. tammikuuta 2004. Charlotte itse eli vielä muutaman kuukauden. Hän kuoli lyhyen sairaalassa olon jälkeen 114-vuotiaana.


title: Charlotte Benkner

text: Benkneriä luultiin maailman vanhimmaksi eläväksi ihmiseksi Mitoyo Kawaten kuoleman jälkeen. Myöhemmin Guinnessin ennätysten kirja myönsi kyseisen kunnian Ramona Trinidad Iglesias-Jordanille, jonka osoitettiin syntyneen Benknerin kanssa samana vuonna jo 31. elokuuta tai 1. syyskuuta.


title: Mitoyo Kawate

text: Mitoyo Kawate ( "Kawate Mitoyo", 15. toukokuuta 1889 – 13. marraskuuta 2003) oli vuonna 2003 parin viikon ajan maailman vanhin elossa oleva ihminen. Kansallisuudeltaan hän oli japanilainen, kotoisin Hiroshimasta.


title: Mitoyo Kawate

text: Kawate työskenteli maatilalla, kunnes loukkasi kätensä 99-vuotiaana. Hieman ennen kuolemaansa 114-vuotiaana hän joutui sairaalaan keuhkokuumeen johdosta.


title: Mitoyo Kawate

text: Kawatesta tuli maailman vanhin ihminen virallisesti 31. lokakuuta 2003, kun Kamato Hongō kuoli. Hänen itsensä kuoltua 13. marraskuuta maailman vanhimmaksi nousi Ramona Trinidad Iglesias-Jordan. Aluksi Guinnessin ennätysten kirja tosin myönsi kunnian virheellisesti yhdysvaltalaiselle Charlotte Benknerille.


title: Kamato Hongō

text: Kamato Hongō ( "Hongō Kamato", 16. syyskuuta 1887 – 31. lokakuuta 2003) oli maailman vanhin elossa oleva ihminen maaliskuusta 2002 kuolemaansa 116-vuotiaana.


title: Kamato Hongō

text: Hongo asui Kagoshimassa Japanin eteläisimmällä pääsaarella Kyūshūlla. Hän oli tosin syntynyt Shigechiyo Izumin tavoin Tokunoshimalla.


title: Kamato Hongō

text: Hongōsta tuli Japanin vanhin ihminen Denzō Ishizakin kuoltua vuonna 1999. Hän nousi julkisuuteen ja esiintyi lukuisia kertoja maansa televisiossa. Maailman vanhin elävä Hongōsta tuli Maude Farris-Lusen kuoltua 18. maaliskuuta 2002.


title: Kamato Hongō

text: Hongō kuoli keuhkokuumeeseen 31. lokakuuta 2003. Hän oli viimeinen elossa ollut dokumentoitu henkilö, joka oli syntynyt vuonna 1887. Häntä seurasi maailman vanhimpana elossa olevana ihmisenä Mitoyo Kawate, joka oli kotoisin Japanin Hiroshimasta ja kuoli vain pari viikkoa Hongōn jälkeen.


title: Kamato Hongō

text: Myöhempi tutkimus osoitti Hongon syntyneen 16. syyskuuta 1893, jolloin hän oli todellisuudessa vain 110-vuoden ja 45 päivän ikäinen


title: Maude Farris-Luse

text: Maud(e) Davis Farris-Luse (21. tammikuuta 1887 – 18. maaliskuuta 2002) oli maailman vanhin elävä ihminen kesäkuusta 2001 kuolemaansa 115-vuotiaana.


title: Maude Farris-Luse

text: Farris-Luse oli yhdysvaltalainen. Hän syntyi michiganilaisessa kylässä, mutta muutti vuonna 1891 Indianaan. Hän meni 16-vuotiaana naimisiin Jason Ferrisin kanssa.


title: Maude Farris-Luse

text: Farris-Luse muutti miehensä kanssa vuonna 1925 Coldwateriin, Michiganiin, jossa viimeinen heidän seitsemästä lapsestaan syntyi. Ferris kuoli vuonna 1951 ja Maude meni uusiin naimisiin Walter Lusen kanssa. Farris-Luse kuoli Michiganissa.


title: Maude Farris-Luse

text: Kuusi Farris-Lusen seitsemästä lapsesta ennätti kuolla ennen häntä itseään. Häntä edelsi maailman vanhimpana Marie Brémont ja seurasi Kamato Hongo.


title: Marie Brémont

text: Marie Marthe Augustine Mesange Lemaitre Brémont (25. huhtikuuta 1886 – 6. kesäkuuta 2001) oli maailman vanhin elossa oleva ihminen marraskuusta 2000 kuolemaansa asti. Brémont oli ranskalainen, kuten vuonna 1997 122-vuotiaana kuollut Jeanne Calment. Hän syntyi Noëlletissa.


title: Marie Brémont

text: Brémontin ensimmäinen aviomies Constant Lemaitre sai surmansa ensimmäisessä maailmansodassa. Hän meni uusiin naimisiin Florentin Brémontin kanssa, joka kuoli vuonna 1967. Brémont työskenteli elämänsä aikana lääketehtaalla, lastenhoitajana ja ompelijattarena. Hän loukkasi kätensä onnettomuudessa 103-vuotiaana ja kuoli Maine-et-Loiren departementissa 115-vuotiaana.


title: Marie Brémont

text: Brémontin edeltäjä maailman vanhimman tittelin haltijana oli Eva Morris ja seuraaja Maude Farris-Luse.


title: Hietalahdensaaret

text: Hietalahdensaaret on saari Pieksämäen kunnassa Virtasalmen taajaman yhteydessä. Saari on kahden saaren ryhmä ja se on asumaton.


title: Eva Morris

text: Eva Sharpe Morris (8. marraskuuta 1885 – 2. marraskuuta 2000) oli vanhin tunnettu ihminen maailmassa joulukuusta 1999 kuolemaansa 114-vuotiaana.


title: Eva Morris

text: Morris oli britti ja kotoisin Staffordshiresta. Hänestä tuli maansa vanhin Annie Jenningsin kuoltua 20. marraskuuta 1999. Sarah Knauss kuoli samana vuonna 30. joulukuuta, ja tällöin Morris sai virallisesti maailman vanhimman ihmisen tittelin.


title: Eva Morris

text: Morris kuoli muutama päivä ennen 115-vuotispäiväänsä. Hänen jälkeensä maailman vanhin tuli ranskalaisesta Marie Brémontista.


title: Carrie C. White

text: Carrie C. White (18. marraskuuta 1874? – 14. helmikuuta 1991) oli oletetusti maailman vanhin elävä ihminen tammikuusta 1988 kuolemaansa.


title: Carrie C. White

text: White asui Floridassa. Hän joutui laitoshoitoon vuonna 1909, jolloin traumaattinen avioero oli järkyttänyt hänen mielenterveyttään. Uudempien dokumenttien perusteella hän saattoikin olla vasta 102-vuotias kuollessaan. Tällöin Jeanne Calmentista olisi tullut maailman vanhin ihminen jo Florence Knappin kuoltua 1988 eikä suinkaan Whiten kuoltua helmikuussa 1991.


title: Carrie C. White

text: Carrie C. Whiten tapaus on yhä kiistelty. Jos syntymäpäivä 18.11.1874 pitää paikkansa, hän oli kuollessaan 116 vuoden ikäinen.


title: Jalkapallon Baltian liiga

text: Baltian liiga ("Baltic League") on vuonna 2007 perustettu Viron, Latvian ja Liettuan seurajoukkuiden yhteinen jalkapallokilpailu. Kaudesta 2009–2010 lähtien liigaan osallistuu 16 joukkuetta: jokaisen maan kansallisen sarjan viisi parasta sekä edelliskauden voittajamaan kuudes joukkue. Aikaisemmin liigaa pelattiin 12 joukkueella.


title: Kirkkosaari (Virtasalmi)

text: Kirkkosaari on saari Pieksämäen kaupungissa Virtasalmen taajaman yhteydessä. Saari on asumaton.


title: Florence Knapp

text: Florence Knapp (10. lokakuuta 1873 – 11. tammikuuta 1988) oli elämänsä viimeisten viikkojen ajan maailman vanhin elävä ihminen.


title: Florence Knapp

text: Knapp syntyi Pennsylvaniassa. Hänen suvussaan esiintyi pitkäikäisyyttä: yksikin sisko saavutti äärimmäisen harvinaisen 108 vuoden iän.


title: Florence Knapp

text: Knappista tuli virallisesti maailman vanhin 27. joulukuuta 1987, jolloin Anna Eliza Williams kuoli 114-vuotiaana. Knapp eli hänkin 114-vuotiaaksi.


title: Florence Knapp

text: Knappin seuraaja maailman vanhimpana oli joko kiistelty Carrie C. White tai kaikkien aikojen vanhimpana ihmisenä kuuluisuuteen noussut, 122-vuotiaaksi elänyt Jeanne Calment.


title: Asperö

text: Asperö on taajama ja saari Göteborgin eteläisessä saaristossa. Se kuuluu Länsi-Götanmaan maakuntaan ja Göteborgin kuntaan. Aikaisemmin se oli osa Styrsön kaupunginosalautakuntaa. Taajama on pinta-alaltaan 33 hehtaarin suuruinen, ja asukkaita siellä on noin 402. Saarella sijaitsee muun muassa vuonna 1990 valmistunut Asperön kirkko.


title: Brännö

text: Brännö on saari ja taajama Göteborgin eteläisessä saaristossa. Se kuuluu Ruotsin länsirannikolla sijaitsevaan Göteborgin kuntaan, ja on osa Styrsön kaupunginosaa. Brännö on pinta-alaltaan 79 hehtaarin suuruinen, ja asukkaita siellä on noin 630.


title: Blidö

text: Blidö on saari Tukholman saaristossa, Ruotsissa. Hallinnollisesti se kuuluu Norrtäljen kuntaan. Saarelle on bussiyhteys Norrtäljestä ja lauttayhteys Vaxholmista. Saarella ei ole ainuttakaan siltaa. Sillä on oma seurakuntansa ("Blidö församling"), joka kuuluu Uppsalan arkkihiippakuntaan. Siellä sijaitsee Blidön kirkko.


title: Blidö

text: Blidö on myös saarella sijaitsevan pientaajaman nimi. Pientaajamassa oli vuoden 2010 lopussa 72 asukasta. Blidö on aiemmin ollut myös oma kuntansa. Se liitettiin Norrtäljen kuntaan vuonna 1971.


title: Potilaan oikeudet

text: Laki potilaan asemasta ja oikeuksista tuli Suomessa voimaan 1. maaliskuuta 1993. Lain kohtia on muutettu useaan otteeseen tämän jälkeen. Potilaan oikeudet on otettava huomioon kaikissa terveydenhuollon palveluissa terveydenhuollon ja sosiaalihuollon piirissä Suomessa. Valtioneuvoston asettama valtakunnallisen terveydenhuollon eettinen neuvottelukunta, ETENE, käsittelee terveydenhuoltoon ja potilaan asemaan liittyviä eettisiä kysymyksiä periaatteelliselta kannalta ja antaa niistä suosituksia.


title: Noken metroasema

text: Noken metroasema () on Fukuokan kaupungin Sawaran suuralueella sijaitseva metroasema. Asema on kolmastoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.


title: Noken metroasema

text: Aseman lähellä sijaitsevat muun muassa:


title: Sielun Veljet (albumi)

text: Sielun Veljet (PÄLPX 44) on Sielun Veljien esikoisalbumi vuodelta 1983. Yhtye ei aluksi olisi halunnut levyttää lainkaan mutta suostui lopulta levyttämään live-albumin. Albumin LP-versio on kolmesivuinen tupla-LP. Levyn kannessa on muokattu kuva Emil Zatopekista, jonka juoksua näytetään myös Karjalan kunnailla -musiikkivideolla. Sielun Veljet ovat sanoneet saaneensa vaikutteita esiintymiseensä Zatopekin juoksutyylistä.


title: Sielun Veljet (albumi)

text: Myöhemmin, 1986, Sielun veljet levyttivät studioversiot kappaleista 'Karjalan kunnailla' ja 'Yö erottaa pojasta miehen' singlelle. Molemmat on kuultavissa Sielun veljien Myytävänä!-kokoelmalla. Myös Tuomari Nurmion 'Huda huda' biisistä tehtiin studioversio albumille Otteita Tuomari Nurmion laulukirjasta.


title: Sielun Veljet (albumi)

text: Kaikki sovitukset Sielun veljet, paitsi C4 Tuomari Nurmio ja Viides kolonna.


title: Sielun Veljet (albumi)

text: A-puoli


title: Sielun Veljet (albumi)

text: B-puoli


title: Sielun Veljet (albumi)

text: C-puoliKappale Valssi on niin ikään live-taltiointi levyn taltioiduilta keikoilta.


title: Matti Kuparinen

text: Matti Tapani Kuparinen (s. 16. lokakuuta 1984 Pori) on suomalainen jääkiekkoilija, joka pelaa monikansallisen Erste Bank Eishockey Ligan italialaisjoukkue HC Bolzanossa. Hän on pelipaikaltaan keskushyökkääjä. Kuparinen on pelityyliltään kahden suunnan sentteri. Hän laukoo oikealta.


title: Matti Kuparinen

text: Kuparinen on Porin Ässien kasvatti. Hän oli nostamassa seuran A-nuoria I-divisioonasta SM-tasolle kaudeksi 2002–2003. Kaudella 2003–2004 Kuparinen oli Tuomas Takalan kanssa joukkueen toiseksi paras pistemies tehtyään 20 runkosarjaottelussa tehot 6+15=21. Hän debytoi samalla kaudella myös Ässien SM-liigajoukkueessa, jossa hiemankin puskistakin joukkueen kokoonpanoon nousseen Kuparisen tulokaskausi toi 36 runkosarjaottelussa tehot 1+4=5. Hän teki liigadebyyttinsä 25. lokakuuta 2003 vieraissa paikallisvastustaja Rauman Lukkoa vastaan. Liigauransa avausmaalin Kuparinen teki myös Lukkoa vastaan 17. tammikuuta 2004. Hän pelasi kautensa pääasiassa Ässien nelosketjussa. Kuparinen pelasi miesten pelejä myös kolmen Mestis-ottelun verran alle 20-vuotiaiden maajoukkueessa. Huhtikuussa 2004 Kuparinen teki kaksivuotisen jatkosopimuksen Ässien kanssa.


title: Matti Kuparinen

text: Toisella SM-liigakaudellaan 2004–2005 Kupariselta odotettiin kehitystä mukiinmenneen tulokaskauden jälkeen, mutta hänen esityksensä jäivät kuitenkin vaikeahkoksi puurtamiseksi. Kuparisen kautta haittasi myös marraskuussa 2004 tullut polvivamma, joka vei hänen pelistään tempoa pois. Kuparinen jäi 25 pelaamassaan SM-liigaottelussa ilman tehopisteitä ja hän vietti kevätkautensa suurimmaksi osaksi Ässien A-nuorten mukana. Kaudella 2005–2006 Kuparinen onnistui kuitenkin ottamaan häneltä edelliseltä kaudelta odotetun askeleen ja hän muodosti Ässien toimivan nelosketjun Juha Kiilholman ja Patrik Forsbackan kanssa. Heidän suurimmat onnistumisensa nähtiin varsinkin kevätkaudella. Kuparinen teki runkosarjan kaikissa 56 ottelussa tehot 4+9=13 ja 14 playoff-ottelussa tehot 2+4=6. Hänen liigauransa ensimmäinen playoff-maali syntyi hyvään paikkaan, sillä se ratkaisi Ässille 3-1-voittoon päättyneen 7. huhtikuuta 2006 pelatun toisen välieräottelun Oulun Kärppiä vastaan. Kuparinen sai ottelussa myös syöttöpisteen. Hänet palkittiin ottelun "Ilta-Sanomien" kahden tähden tähtipelaajana. Kuparinen voitti kauden päätteeksi SM-hopeaa. Helmikuussa 2006 hän teki taas kaksivuotisen jatkosopimuksen Ässien kanssa.


title: Matti Kuparinen

text: Kaudella 2006–2007 Kuparinen nousi Ässien kapteenistoon. Hän aloitti kautensa joukkueen nelosketjussa, mutta sai kauden mittaan peliaikaa myös Ässien ykkösketjusta, jonne Kuparinen toi puolustusvastuuta. Hän teki runkosarjassa 21 tehopistettä ja keräsi myös 137 jäähyminuuttia, joilla Kuparinen sijoittui SM-liigan jäähypörssissä kahdeksanneksi. Tammikuussa 2007 hänen sopimustaan Ässien kanssa pidennettiin vuodella. Kesken kauden 2007–2008, lokakuussa 2007 Kuparinen nousi joukkueen kapteeniksi, kun Pasi Peltonen luopui roolistaan. Hän ei noussut aivan edellisen kauden tasolleen, mutta hoiti roolinsa kuitenkin totutun toimivasti päästyään puolustavampaan rooliin.


title: Matti Kuparinen

text: Kaudella 2008–2009 Kuparinen teki 49 runkosarjaottelussa tehot 13+15=28. Hän oli Ässien kolmanneksi paras maalintekijä Derek Damonin kanssa. Kuparisen kautta haittasi muutaman viikon verran tammikuussa 2009 tullut kylkiluumurtuma. Hän jakoi myös kevään 2009 liigakarsintojen pistepörssin voiton Severi Sillanpään kanssa tehoilla 2+4=6. Helmikuussa 2009 Kuparinen teki 1+1-vuotisen jatkosopimuksen Ässien kanssa. Kaudella 2009–2010 hän pelasi polvivaivojen takia vain 32 runkosarjaottelua. Tammikuussa 2010 Ässät käytti Kuparisen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2010–2011 Kuparinen pelasi Ässissä pisteiden valossa pisteiden valossa parhaan kautensa. Hän oli teholla 11+26=37 joukkueen kolmanneksi paras pistemies Aki Uusikartanon kanssa.


title: Matti Kuparinen

text: Kuparinen jatkoi kaudella 2011–2012 uraansa kaksivuotisella sopimuksella Kalevan Pallossa. Hän teki SM-liigan yhden kauden piste-ennätyksensä tehoilla 10+33=43, joilla Kuparinen voitti KalPan sisäisen syöttöpörssin ja sijoittui sisäisessä pistepörssissä kolmanneksi. Loppukaudesta hänen pistetahtinsa kuitenkin hieman hiipui, eikä Kuparinen tehnyt enää maaliakaan 10. tammikuuta 2012 jälkeen. Hänet valittiin SM-liigan lokakuun 2011 kuukauden pelaajaksi. Marraskuussa 2011 Kuparinen jatkoi sopimustaan KalPan kanssa kolmella vuodella kevääseen 2015 saakka.


title: Matti Kuparinen

text: Kaudella 2012–2013 Kuparinen nousi KalPan varakapteeniksi. Hän ehti pelata vain kahdeksan runkosarjaottelua, jonka jälkeen KalPa myi Kuparisen KHL-joukkue Avangard Omskiin lokakuussa 2012. Ensimmäisen sopimuskauden jälkeen, heinäkuussa 2013 seura kuitenkin purki hänen sopimuksensa, kun Omskin päävalmentaja Petri Matikainen ei nähnyt Kupariselle käyttöä tulevan kauden suunnitelmassaan. Samassa kuussa hän teki 1+1-vuotisen sopimuksen Helsingin IFK:n kanssa. Kuparinen hankittiin joukkueen ykkössentteriksi, mutta hänen esityksensä olivat kuitenkin kaukana parhaasta tasosta. Kuparinen pelasi loukkaantumisten takia kauden aikana vain 12 runkosarja- ja yhden playoff-ottelun tehopistein 1+2=3. Toukokuussa 2014 HIFK käytti hänen sopimuksessaan olleen option ja teki vuoden mittaisen jatkosopimuksen Kuparisen kanssa.


title: Matti Kuparinen

text: Kuparinen palasi kaudeksi 2015–2016 kaksivuotisella sopimuksella kasvattajaseuraansa Porin Ässiin. Jo kesällä 2015 hänen pohkeestaan löydettiin kuitenkin veritulppa, joka piti Kuparisen sivussa aina joulukuuhun asti. Hän pelasi kauden aikana lopulta vain 24 runkosarjaottelua. Kaudeksi 2016–2017 Kuparinen nimettiin Ässien kapteeniksi. Hän oli pudotuspelien ensimmäisellä kierroksella Tampereen Ilvestä vastaan joukkueen paras pistemies ja maalintekijä tehtyään kolmessa ottelussa tehot 2+1=3. Ottelusarjan ensimmäisessä ottelussa 15. maaliskuuta 2017 Kuparinen ratkaisi Ässille 3-2-voiton ensimmäisessä jatkoerässä ajassa 68.25. Hän sai samassa ottelussa myös syöttöpisteen Ville Korhosen tekemään ylivoimamaaliin. Ilves voitti kuitenkin lopulta koko ottelusarjan ja eteni puolivälieriin otteluvoitoin 2-1. Helmikuussa 2017 Kuparinen teki Ässien kanssa vuoden mittaisen jatkosopimuksen.


title: Matti Kuparinen

text: Kaudella 2017–2018 Kuparinen ratkaisi Ässille puolivälieräpaikan, kun hän teki pudotuspelien ensimmäisen kierroksen kolmannessa ottelussa 15. maaliskuuta 2018 vieraissa Rauman Lukkoa vastaan Ässien 2-3-voittomaalin ensimmäisessä jatkoerässä ajassa 67.18. Kuparinen sai ottelussa myös syöttöpisteen oltuaan kakkossyöttäjänä Maksim Matushkinin tekemään maaliin. Petri Lätti valitsi hänet ottelun Alumnien tähtien ykköstähdeksi. Kuparinen jakoi lopulta pudotuspeleissä Ässien sisäisen pistepörssin voiton Jarno Kärjen ja Antoine Laganièren kanssa tehoilla 2+2=4.


title: Matti Kuparinen

text: Kaudeksi 2018–2019 Kuparinen siirtyi vuoden mittaisella sopimuksella monikansallisen Erste Bank Eishockey Ligan italialaisjoukkue HC Bolzanoon.


title: Matti Kuparinen

text: Kuparinen on pelannut Suomen A-maajoukkueessa yhteensä 13 ottelua tehopistein 1+5=6. Hän teki A-maajoukkuedebyyttinsä 6. syyskuuta 2008 Finnkampenissa Södertäljessä Ruotsia vastaan. Kuparinen teki ottelussa myös ensimmäisen ja toistaiseksi ainoan A-maajoukkuemaalinsa, kun hän teki ottelun ensimmäisen maalin ajassa 13.51.


title: Narukerä

text: Porin Narukerä on vuonna 1965 perustettu jääpalloseura. Seuran paras saavutus on Suomen mestaruus keväältä 1999. Narukerän kotikenttä on Urheilukeskuksessa sijaitseva Porin tekojäärata.


title: Narukerä

text: Narukerä on tunnettu hyvästä juniorityöstään ja seuran eri ikäluokat ovatkin voittaneet 13 Suomen mestaruutta (v. 2009 mennessä). Narukerän tunnetuimmat kasvatit ovat vuoden 2004 maailmanmestarit Ville Aaltonen, Timo Oksanen, sekä Janne ja Jarno Väkiparta.


title: Narukerä

text: Jääpallo oli hiipunut Porissa 1950-luvun lopulla, ja hetken aikaa oli tilanne että kaupungissa ei ollut ainoatakaan toimivaa jääpalloseuraa. Porin Narukerä perustettiin vuonna 1965 elvyttämään Porin jääpalloperinteitä. Kaupungin merkittävimmät jääpalloseurat olivat olleet Porin Kärpät, Rosenlewin Urheilijat-38, Porin Palloilijat ja Porin Pallo-Toverit.


title: Narukerä

text: Uusi seura liittyi Suomen Palloliittoon ja aloitti se ilmoittautui suomensarjan länsilohkoon kaudella 1965-1966. Historiansa ensimmäisen sarjapelin Narukerä pelasi Lahden Reipasta vastaan vieraskentällä, tuloksena oli tappio luvuin 13-0. Ensimmäisen voittonsa Narukerä sai Jyväskylän Palloseurasta vieraskentällä maalein 2-6. Lopullinen sijoitus oli lohkon toiseksi viimeinen sija.


title: Narukerä

text: Narukerä oli Porin ainoa jääpalloseura kauteen 1969-70 asti, jolloin Porin Palloseura aloitti jääpallon. Narukerä menetti hetkellisesti kaupungin ykkösseuran aseman PoPS:lle, joka eteni aina SM-sarjakarsintoihin asti. Seuraavana kautena 1970-71 Narukerä ja PoPS saivat seurakseen Suomensarjan länsilohkoon vielä paikallisvastustajan kun sarjassa pelasi myös jääpallon uudestaan aloittanut Porin Pallo-Toverit. PPT kuitenkin pelasi samassa sarjassa vain yhden kauden ajan, ja myös PoPS:n jääpallohistoria jäi muutaman vuoden mittaiseksi. PoPS:n jääpalloilijat siirtyivät Narukerään, ja vahvistusten myötä kaudesta 1971-72 odotettiin menestyksekästä, mutta Narukerä jäi kuitenkin länsilohkon kolmanneksi, eikä SM-sarjakarsintaan pääsy ollut lähelläkään. Myös Narukerä joutui 1970-luvun lopulla vaikeuksiin ja jopa sarjasta luopuminen oli lähellä.


title: Narukerä

text: 1980-luvun alkuvuodet Narukerä pelasi I- ja II-divisioonissa. Seuran siihen asti menestyksekkäin kausi oli 1983-84, jolloin Narukerä eteni aina SM-sarjakarsintaan asti. SM-sarjapaikka jäi kuitenkin saavuttamatta. Varsinainen piristysruiske seuran toiminnalle oli kun Porin tekojäärata valmistui seuran puheenjohtajan Risto Suveksen johdolla vuonna 1985. Siihen asti luonnonjäillä pelanneen seuran harjoitusolosuhteet paranivat huomattavasti, mikä vauhditti Narukerän nousua kohti Suomen jääpalloeliittiä. Huipennus tapahtui kaudella 1988-89, Narukerä voitti puhtaalla pelillä I-divisioonan etelälohkon ja nousi suoraan SM-sarjaan.


title: Narukerä

text: Ensimmäiselle SM-sarjakaudelleen 1989-90 Narukerä hankki ulkomaalaisvahvistuksia, kun Moskovan Dynamosta saapui Neuvostoliiton jääpallomaajoukkueessakin pelannut, ja yhtenä maailman parhaista pelaajista pidetty Vladimir Plavunov. Hän pelasi Narukerässä lainalla kaksi ottelua. Samana vuonna Narukerään tuli myös Habarovskin SKA:sta Alexander "Aku" Pershin, joka pelasi Narukerässä yhteensä kuusi kautta. Ensimmäisellä SM-sarjakaudellaan Narukerä sijoittui sarjassa yhdeksänneksi ja säilytti sarjapaikkansa karsintojen kautta.


title: Narukerä

text: Kahtena seuraavana kautena Narukerä sijoittui sarjassa seitsemänneksi ja kahdeksanneksi, mutta kaudella 1992-93 se jäi bandyliigan viimeiseksi ja putosi I-divisioonaan. Vierailu I-divisioonassa jäi yhden kauden mittaiseksi kaudella 1993-94. Narukerän nuori joukkue voitti etelälohkon ja nousi takaisin bandyliigaan. Johtotähtinä Narukerän paluussa pääsarjaan olivat venäläiset veljekset Alexander ja Juri Pershin. I-divisioonakaudesta alkoi Narukerän määrätietoinen nousu kohti Suomen jääpallon huippua.


title: Narukerä

text: Narukerän paluu Bandyliigaan kaudella 1994-95 sujui nousijajoukkueelle varsin mallikkaasti, tuloksena oli seitsemäs sija runkosarjassa. Puolivälierissä OLS:aa vastaan Narukerä onnistui yllättämään ensimmäisessä osaottelussa, mutta OLS voitti loput ottelut ja eteni välieriin. Seuraavana kautena 1995-96 Narukerä sijoittui viidenneksi pudottuaan puolivälierissä Veitsiluodon Vastusta vastaan.


title: Narukerä

text: Seuraavalle kaudelle 1996-97 Narukerän nuoren joukkueen tueksi hankittiin kaksi venäläisvahvistusta, kun PaSa Bandystä tuli Oleg Tchekoubach ja Uralski Trubnikistä Stanislav Vjatkin. Divisioonakauden jälkeiset vuodet olivat lopullinen läpimurto Narukerän nuorelle polvelle, jonka harteilla oli myös Suomen jääpallomaajoukkueen menestys tulevina vuosina, mainittavia pelaajia olivat mm. Jarno Väkiparta, Timo Oksanen, Janne Väkiparta, Markku Huhtanen, Lauri Arponen ja Ville Aaltonen. Kausi 1996-97 toikin jo ensimmäisen mitalipelipaikan, kun Narukerä voitti puolivälierissä OLS:n. Välierissä Botniaa vastaan ensimmäinen loppuottelupaikka jäi niukasti saamatta, ottelusarja venyi viimeiseen otteluun, missä paremmuuden ratkaisemiseen tarvittiin jatkoaika. Seuran historian ensimmäinen miesten SM-mitali jäi myös saamatta, kun pronssiottelussa tuli tappio WP-35:ttä vastaan.


title: Narukerä

text: Kausi 1997-98 toi Narukerälle porilaisen jääpallohistorian ensimmäisen jääpallomitalin. Narukerä eteni välieriin Botniaa vastaan voitettuaan puolivälierissä Veiterän. Välieriin Narukerä lähti ennakkosuosikkina, mutta kohtalo oli sama kuin edellisellä kaudella, Botnia eteni loppuotteluun sarjan viimeisen ottelun voitolla. Pronssiottelussa Narukerä onnistui kukistamaan Tornion Palloveikot, joka myös eli vahvaa nousukautta.


title: Narukerä

text: Seuraavana kautena alkoi näkyä Narukerän laadukas juniorityö, kun seurasta alkoi pelaajavirta Ruotsin kentille. Joukkue koki kovia menetyksiä, mutta tilalle kaudeksi 1998-99 Narukerä hankki kolme kovaa vahvistusta, kun joukkueeseen liittyivät Mikko Hinkkanen Oulun Palloseurasta, Jukka Pulkkinen Målillasta ja Juri Shkurko Kuzbassista. Narukerä oli kauteen lähtiessä yksi ennakkosuosikeista, suurin mestariehdokas oli kuitenkin myös ensimmäistä mestaruuttaan metsästävä ToPV. Narukerä sijoittui runkosarjassa toiseksi ToPV:n jälkeen. Narukerä kohtasi puolivälierissä OPS:n ja välierissä WP-35:n, ja eteni loppuotteluun ensimmäistä kertaa seuran historiassa. Loppuottelussa Narukerä kohtasi ToPV:n, joka lähti otteluun ennakkosuosikkina. Narukerä kuitenkin otti loppuottelusta 8-4 voiton, ja voitti näin seuran historian ensimmäisen Suomen mestaruuden. Mestarijoukkueen valmentajana toimi Jouko Visuri.


title: Narukerä

text: Ensimmäisistä mitalivuosista alkoi lähes jokavuotinen Narukerän omien kasvattien virta Ruotsin sarjoihin. Ruotsista on tullut myös paluumuuttajia takaisin Poriin, ja Narukerän junioreista on noussut jatkuvasti uusia lupaavia nuoria pelaajia edustusjoukkueeseen, mikä on taannut Narukerän tasaisen menestyksen mestaruuskauden jälkeen. Seura on pysytellyt bandyliigan kärkisijoilla ja kärjen tuntumassa viime vuodet. Narukerä on 2000-luvulla saavuttanut useita mitalisijoja, mutta kirkkain mitali on jäänyt puuttumaan. Parhaat saavutukset mestaruuskauden jälkeen ovat vuosien 2005, 2012 ja 2013hopeamitalit.


title: Narukerä

text:
Narukerän kotikenttä on Porin tekojäärata, joka sijaitsee Porin urheilukeskuksessa Isomäen kaupunginosassa. Tekojäärata valmistui 1985. Ennen tekojään valmistumista jääpalloa pelattiin luonnonjäällä Porin urheilukeskukseen jäädytetyllä kentällä ja sitä ennen Herralahden kentällä. Tekojääradan katsomo on katettu ja lämmitetty, katsomo valmistui 1995. Kentän laidalle rakennettiin Narukerän klubirakennus vuonna 2005. Yläkerrassa on klubitilat ja toimisto-kuuluttamohuone sekä alakerrassa kioski ja kahvio.
 Emil Furcht 2011-12


title: Mehrgarh

text: Mehrgarh (kirjoitetaan myös Mehrgahr, Merhgarh tai Merhgahr) on muinainen nykyisessä Balochistanissa, Pakistanissa sijaitseva kylä. Sieltä on löydetty merkkejä varhaisesta maanviljelyasutuksesta sekä suuri kuparikautinen asutuskeskus. Paikka on näin merkittävä kohde Indus-kulttuurin kehittymisen tutkimisessa. Kuparikautinen väestö oli samaa, kuin mitä ainakin osassa Harappaa asui.


title: Mehrgarh

text: Mehrgarh sijaitsee nykyisin Balochistanin provinssissa, Pakistanissa. Se on Quettasta noin 100 km kaakkoon. Nykyään lähistöillä on Sibin kaupunki. Paikka on tasangolla vuorisen maan rajalla, joen lähellä. Kylä sijaitsee strategisesti merkittävällä paikalla Bolaninsolan lähellä. Sola oli merkittävä kulkureitti Induksen tasangolta Balochistanin pohjoisosien vuoristolaaksoihin. Ihmiset ja eläimet ovat todennäköisesti liikkuneet solaa pitkin jo varhain. Kaivausten perusteella asutus oli levinnyt noin 200 hehtaarin alueelle, ja sieltä on löytynyt asutusta tuhansien vuosien ajalta.


title: Mehrgarh

text: Mehrgarhia tutkimalla on voitu kartoittaa induskulttuurin syntyä Intian ja Pakistanin alueiden kaupunkisivilisaatioita edeltävää kehitystä. Paikalla oli varhainen maanviljelykylä, josta on löydetty muun muassa naista esittäviä pienoisveistoksia, jotka olivat tuolle ajalle tyypillisiä Lähi-idässä.


title: Mehrgarh

text:
Mehrgarhin historia voidaan jakaa kahdeksaan eri vaiheeseen.
I–III-vaiheiden merkitys Etelä-Aasiaan historiassa on iso, sillä tuolloin löytyivät ensimmäiset merkit keräilijä-metsästäjien siirtymisestä kaupunkielämään.


title: Mehrgarh

text:
Ensimmäiset merkit maanviljelystä Mehrgarhissa ovat peräisin 7000 eaa. Mehrgarh Ia-vaiheesta.
Ihmiset elivät puolipaimentolaista elämää maanviljelyllä ja karjanhoidolla. Viljeltiin varsinkin ohraa, 90% löydetyistä jäänteistä. Ohra oli mm 2- ja 6-rivistä. Myös einkorn, emmer ja durumvehnää viljeltiin. Alussa metsästettiin paljon mm gaselleja, villiä lamamsta ja hevosta jne. Myöhemmin karjana pidettiin lehmiä lampaita ja vuohia. Ei liene juurikaan linnustetu ja kalastettu. Maanviljelykylän ala 3-4 ha. Mehrgarh I vaiheesta on löydetty kuparihelmiä, jotka luultavasti tehtiin luonnonkuparista metallia sulattamatta.
Kylän ihmiset asuivat nelikulmaisissa mudasta tehdyissä 4-6-huoneisissa taloissa, joiden ala noin 5x4m. Viljavarastoja. Kiviastioita. Piikivityökaluja. Kauppa ulottui jo varhain kauas. Kotiloita tuotiin merenrannalta ja lasuurikiveä Badakshanista. Koillis-Iranista hankittiin turkoosia.


title: Mehrgarh

text:
Keramiikka tuli jo Mehrgarh Ib-vaiheessa noin 6000-5500 eaa.
Mehrgarhin II-vaihe on ajoitettu vuosille 5500–4800 eaa.. Kulttuuri jatkoi aiempaa perinnettä kivi- ja luutyökalujen osalta. II-vaiheessa asutuskeskuksen koko laajeni selvästi. Haudoissa on tuon ajan tapaan taivutettuja ruumiita ja punaokraa. Kaudella ensimmäiset painantasinetit. Viljavarasto, helmitehdas. Puuvillan siemeniä löydetty, ei tiedetä tehtiikö siitä tekstiilejä. Lapis lazulin tuontia Badakshanista. II vaiheen kulttuuri muistuttaa Iranin tasangon kulttuuria, esim Tepe Yahya VII-V, Tepe Sialk


title: Mehrgarh

text: Pyörällä tehty keramiikka ilmestyi Mehrgarh IIc-kaudella. IIb-kaudelta muutama kuparihelmi.


title: Mehrgarh

text:
Mehrgarh III -vaihe sijoittuu aikaan 4800-3800/3500 eaa. Kautta sanotaan Togau-kaudeksi. Suuri keskus. Tuolloin alkoi laaja käsityötuotteiden valmistus. Tämä oli kuparikautta . Kupariporia. Kuparikauden alussa väestö näyttää vaihtuneen Harappasta hautausmaalta R-37 löydetyn kaltaiseksi. Väestö muistutti Iranin tasangon ja Lähi-Idän väestöjä. Aiempi väestö muistutti enemmän idässä olevaa. Kauden alussa myös hautaustapa ja keramiikka vaihtuvat..
Kauppa ulottui Keski-Aasiaan asti. Savenvalajan pyörällä tehtyjä saviastioita, joissa geometrisia ja puolinaturalistisia kuvioita. Paikan ala 70 ha. Steatiittisinettejä, jotka tehty kuumakäsittelyllä. Lapis lazulista, steatiitista ja karneolista tehtyjä mosaiikkimaisia töitä. Poraustekniikka muistuttaa Sahr-i-Sokhtan Mundigakin töitä.


title: Mehrgarh

text: Noin IV-vaiheessa 3600–3200 eaa. alkoi varhaisharappalainen vaihe, jolle olivat muualla tyypillisiä suuret linnoitetut kylät. lapsia haudattiin uurniin noin 4000-3300 eaa. Noin 3500 eaa Mehrgarhin ala oli 75 ha. Viimeistään tällöin otettiin dreija käyttöön.


title: Mehrgarh

text: VI-vaiheessa 3200–2600 eaa. tehtiin sinettejä ja naispatsaita.


title: Laurukainen

text: Laurukainen on sankari pohjoispohjalaisissa vainolaistarinoissa. Tämä valkeahiuksinen poika taisteli neuvokkaasti ryöstelemään tulleita venäläisiä tai karjalaisia vastaan.


title: Laurukainen

text: Laurukaisesta tunnetaan monta kertomusta. Kerran vainolaiset pakottivat Laurukaisen ohjaamaan venettään koskessa. Juuri ennen vaarallista kohtaa Laurukainen hyppäsi veneestä rantaan. Vene tuhoutui ja vainolaiset hukkuivat.


title: Lipunrepijä

text: Lipunrepijä () on Marvel-kustantamon sarjakuvissa esiintyvä superroisto. Hahmon ensiesiintyminen tapahtui amerikkalaisen "Captain America" -lehden numerossa 312 (joulukuu 1985). Lipunrepijän loivat Mark Gruenwald ja Paul Neary. Lipunrepijä on pääasiallisesti Kapteeni Amerikan vihollinen.


title: Lipunrepijä

text: Suomessa Lipunrepijä esiintyi ensimmäisen kerran "Marvel Minijuliste" -sarjan osassa 13.


title: Lipunrepijä

text: Lipunrepijä syntyi Sveitsissä, varakkaan diplomaatin perheeseen. Poika halusi seurata isänsä jalanjälkiä diplomaattina, kunnes Latverian (Tohtori Doomin kotimaa) lähetystössä puhjenneessa kapinassa hänen isänsä kuoli. Poika vakuuttui siitä, että ihmiskunta piti pelastaa nationalismilta, jotta mikään valtio ei pitäisi itseään toista parempana.


title: Lipunrepijä

text: Poika otta nimekseen Lipunrepijä ja alkoi terrorismin avulla levittää sanomaansa. Hän perusti ULTIMATUM -nimisen järjestön (the Underground Liberated Totally Integrated Mobile Army To Unite Mankind) avustaakseen itseään taistelussa nationalismia vastaan.


title: Lipunrepijä

text: Lipunrepijä aloitti uransa näyttävästi hyökkäämällä Yhdistyneitten kansakuntien New Yorkissa sijaitsevaa päämajaa vastaan. Tuhottuaan tusinoittain eri maiden lippuja, hän pakeni paikalta, mutta hyökkäsi myöhemmin lehdistötilaisuutta pitävää Kapteeni Amerikkaa vastaan. Kapteeni kuitenkin voitti fanaattisen Lipunrepijän suorassa televisiolähetyksessä.


title: Lipunrepijä

text: Lipunrepijä palasi ristiretkensä pariin myöhemmin ja järjestönsä ULTIMATUMin kanssa taisteli jälleen Kapteeni Amerikkaa vastaan. Hän sai kuitenkin tietää, että vanha natsisotarikollinen Punakallo rahoitti salaisesti ryhmän toimintaa. Lipunrepijä piti itseään vastuullisena tapahtuneesta ja oli pakotettu pyytämään Kapteeni Amerikan apua Punakallon voittamiseksi. Pysyvää yhteistyötä miesten välille ei syntynyt.


title: Lipunrepijä

text: Myöhemmin Lipunrepijä on ottanut yhteen sellaisten sankarien, kuin Tuomarin, Aaveajajan ja Kuuritarin kanssa.


title: Lipunrepijä

text: Lipunrepijä on fyysisesti erinomaisessa kunnossa. Hän on huippuluokan voimistelija ja lähitaistelija, joka on saanut oppia taistelulajeihin japanilaisilta mestareilta. Lähitaisteluissa Lipunrepijä käyttää yleensä aseenaan vanhanaikaista aamutähteä.


title: The Sensual World

text: The Sensual World on Kate Bushin kuudes studioalbumi ja kaikkiaan seitsemäs levyjulkaisu vuodelta 1989.


title: The Sensual World

text: Albumi julkaistiin aikana, jolloin CD-soitinten suosio kasvoi merkittävästi. Alkuperäinen vinyylijulkaisu päättyi raitaan ”This Woman’s Work”. Kappale ”Walk Straight Down the Middle” oli puolestaan CD- ja kasettiversioiden mukana tullut bonusraita.


title: The Sensual World

text: Ennen levyn julkaisua ”This Woman’s Work” oli mukana John Hughesin elokuvan "She’s Having a Baby" ääniraidalla.


title: The Sensual World

text: Albumin ohella julkaistiin myös videokokoelma nimeltä "The Sensual World: The Videos". Se sisälsi nimiraidasta ja kappaleista ”Love and Anger” sekä ”This Woman’s Work” tehdyt musiikkivideot. Mukana oli myös otteita haastattelusta, jonka Kate Bush oli antanut VH1-musiikkikanavalle.


title: The Sensual World

text: Nimikappale sijoittuu Molly Bloomin yksinpuheluun James Joycen kirjassa Odysseus. Alun perin tarkoituksena oli käyttää kirjan tekstiä suoraan, mutta Joycen perikunta ei antanut siihen lupaa. Niinpä Kate Bush joutui kirjoittamaan sanoituksen uudelleen pyrkien säilyttämään kirjan tunnelman. Soitinnuksena kappaleella käytetään irlantilaista instrumentaatiota eli säkkipilliä, viulua ja tinapilliä.


title: Los Angeles -luokka

text: Los Angeles -luokka (tai 688-luokka) on Yhdysvaltain laivaston ydinkäyttöinen sukellusveneluokka. Se on saanut nimensä luokan ensimmäisen aluksen ("USS Los Angeles" (SSN-688)) mukaan. 688-luokka on lukumääräisesti maailman suurin palveluksessa oleva sukellusveneluokka. Luokan alukset korvasivat Sturgeon-luokan sukellusveneet, ja luokan vanhempia aluksia on korvattu Seawolf- ja Virginia-luokan veneillä.


title: Los Angeles -luokka

text: 688-luokan veneet ovat nopeita. Varmuudella niiden tiedetään kykenevän yli 25 solmun (46 km/h) nopeuteen, ja niiden oletetaan pystyvän 35 solmun (60 km/h) nopeuteen. Alusten suurin sukellusvyvyys on yli 240 metriä.


title: Los Angeles -luokka

text:
688-luokan veneet voivat kuljettaa noin 25 torpedoa tai risteilyohjusta. Kaikki luokan veneet voivat laukaista Tomahawk-ohjuksen vaakasuorassa torpedoputken kautta. 31 uusimmassa veneessä (SSN-719–725 ja SSN-750–773)) on 12 pystysuorassa olevaa siiloa () ristelyohjuksia varten.
23 uusinta venettä ovat edelleen kehitettyjä. Ne ovat edeltäjiään hiljaisempia ja niiden taistelujärjestelmät ovat kehittyneempiä. Yhdysvaltain laivasto on korvaamassa vanhempia, ilman vertikaalisia ohjussiiloja olevia veneitä uudella Virginia-luokalla.


title: Los Angeles -luokka

text: Luokan alukset on valmistanut joko General Dynamics Electric Boat tai Newport News Shipbuilding and Dry Dock Company. Näistä on edelleen viitisenkymmentä palveluksessa. Aluksista on kymmenkunta romutettu tai odottamassa romuttamista.


title: Virginia-luokka (sukellusvene)

text: Virginia-luokka (tai 774-luokka) on Yhdysvaltain laivaston ydinsukellusveneluokka. Luokan alukset korvaavat vanhenevia Los Angeles -luokan veneitä.


title: Virginia-luokka (sukellusvene)

text: Luokan oli tarkoitus olla pienempi ja halvempi versio kylmän sodan loppuvuosina suunnitellusta Seawolf-luokasta. Loppujen lopuksi hintaero jäi marginaaliseksi.


title: Virginia-luokka (sukellusvene)

text: Edeltäjistään poiketen luokan aluksissa on periskooppien sijasta kaksi nostettavaa optoelektronista mastoa, joista kummassakin on valonvahvimistimilla ja infrapunasensoreilla varustettuja kameroita sekä laseretäisyysmittarin infrapuna.


title: Virginia-luokka (sukellusvene)

text: Aluksissa käytetään aiemmista poikkeavaa teknologiaa, mm. joitain Ohio-luokan alusten SSGN-muunnoksissa käytettyjä järjestelmiä.


title: Brittiläinen Intia

text: Brittiläisellä Intialla (englanniksi "British India" tai "British Raj") tarkoitetaan brittien hallintoa vuosien 1858 ja 1947 välillä Intian niemimaalla tai nykyisten Intian, Bangladeshin, Pakistanin ja Myanmarin alueella, jolloin nämä valtiot olivat brittiläisen imperiumin hallinnassa.


title: Brittiläinen Intia

text: Brittiläisen Intian korkein hallitusviranomainen oli Britannian hallitukseen kuulunut "Intian valtiosihteeri", jolla oli apunaan Intian oloihin perehtyneistä henkilöistä nimitetty neuvosto. Hänen alaisuudessaan Delhissä toimi Intian keskushallitus, jonka johdossa oli englantilainen kenraalikuvernööri eli varakuningas. Vuonna 1919 Intiaan perustettiin myös kaksikamarinen parlamentti, jossa oli 60-jäseninen valtioneuvosto ja 144-jäseninen lainlaatijakunta.


title: Brittiläinen Intia

text: Intian eri alueet olivat hallinnollisesti erilaisessa asemassa. Maassa oli 15 maakuntaa eli provinssia, jotka alkujaan olivat välittömästi Britannian hallituksen alaisuudessa, mutta joille vuonna 1919 myönnettiin melko laaja itsehallinto-oikeus. Näiden lisäksi oli noin 700 intialaisten ruhtinaiden hallitsemaa ruhtinaskuntaa, jotka olivat Intian brittiläisen keskushallinnon ylivalvonnan alaisia vasallivaltioita. Provinssit käsittivät yhteensä 2 834 000 km²:n ja vasallivaltiot 1 842 000 km²:n laajuisen alueen.


title: Brittiläinen Intia

text: Intian provinsseja olivat Assam, Bengali, Bihar ja Orissa, Birma, Bombay, Madras, Punjab, Agran ja Odhin yhdistynyt provinssi, Keskiprovinssit ja Berar, joiden ylin hallintovirkamies oli kuvernööri, sekä Andamaanien ja Nikobaarien provinssi, Ajmer-Merwera, Belutšistan, Delhi ja Luoteisrajaprovinssit, joiden ylin hallintovirkamies oli pääkomissaari.


title: Brittiläinen Intia

text: Autonomisista intialaisista valtioista välittömästi kenraalikuvernöörin alaisuudessa olivat Hyderabad, Mysore, Baroda, Jammu ja Kashmir, Gwalior ja Sikkim sekä 406 pientä suojelumaata. Paikallisten viranomaisten alaisuudessa oli 265 pientä ruhtinaskuntaa.


title: Brittiläinen Intia

text: Vuonna 1600 perustettiin Englannin ja Intian välistä kauppaa varten Englannin Itä-Intian kauppakomppania, joka vähitellen sai Intiassa suuren valtiollisenkin vaikutusvallan, varsinkin sen jälkeen, kun suurmogulien valtakunta 1700-luvun alussa hajosi. Jo vuonna 1613 se sai sulttaani Džahangirilta oikeuden perustaa tukikohta rannikolle. Kauppakomppania perusti Bombayn vuonna 1668 ja Kalkutan 1686.


title: Brittiläinen Intia

text: Intian rannikolla oli pienehköjä alueita myös Ranskalla ja Portugalilla, muun muassa Mahé ja Goa. Ranska yritti suuressa siirtomaasodassa 1756–1763 karkottaa britit Intiasta, mutta ei onnistunut. Sen sijaan Britannia sai vähitellen laajennetuksikin valtaansa maassa sekä sodilla että intialaisten ruhtinaiden kanssa tekemillään sopimuksilla, ja 1800-luvun puolivälissä se hallitsi jo koko Intiaa, vähäisiä edelleen Ranskalle ja Portugalille kuuluneita rannikkoalueita lukuun ottamatta, joko suoraan tai sopimusteitse vasalleiksi tulleiden ruhtinaiden välityksellä.


title: Brittiläinen Intia

text: Intiassa käynnistyi vuonna 1857 siirtomaavaltaa vastaan suunnattu sepoykapina. Se kukistettiin, ja kapinan jälkeen Intian hallinto siirrettiin lopullisesti kauppakomppanialta Britannian kruunulle. Vaikka Intia ei ollut itsenäinen valtio, se julistettiin vuonna 1877 keisarikunnaksi, ja Britannian kuningatar Viktoriasta tuli Intian keisarinna. Myös häntä seuranneet Britannian kuninkaat olivat samalla Intian keisareita vuoteen 1947 saakka.


title: Brittiläinen Intia

text: Intian sivistyneistö alkoi pian vaatia itsehallintoa. Bombayssa perustettu kansalliskongressi asetti itsehallinnon virallisesti tavoitteekseen vuonna 1906. Vuonna 1909 Intialle vahvistettiinkin uusi perustuslaki, jolla Intia sai oman parlamentin, jonka jäsenistä kuitenkin vain osa oli intialaisia. Ensimmäisen maailmansodan jälkeen Intian ja sen maakuntien itsehallintoa vähitellen laajennettiin, mutta intialaisten mielestä liian hitaasti. Monet intialaiset ryhtyivätkin Mahatma Gandhin johdolla passiiviseen vastarintaan.


title: Brittiläinen Intia

text: Vuonna 1936 Britannian parlamentti hyväksyi Intialle uuden valtiosäännön. Intiasta tuli liittovaltio, jolla oli kaksikamarinen parlamentti. Vastuu ulkopolitiikasta ja maanpuolustuksesta jäi kuitenkin yhä brittiläiselle kenraalikuvernöörille, jolla oli myös parlamentin säätämiin lakeihin nähden veto-oikeus.


title: Brittiläinen Intia

text: Toisen maailmansodan jälkeen intialaisten vaatimukset itsenäisyydestä voimistuivat edelleen. Vaikka maa ei ollut itsenäinen, se oli YK:n jäsen järjestön perustamisesta lähtien. Maan muslimiväestö vaati kuitenkin oman valtion, Pakistanin perustamista. Varakuninkaan, lordi Mountbattenin johdolla saatiinkin vuonna 1946 aikaan sopimus, jonka mukaan brittiläinen hallinto ja samalla Intian keisarikunta lakkautettiin elokuun 15. päivästä 1947 lähtien, ja pääosa siihenastisen Intian alueista jaettiin kahdeksi valtioksi, nykyiseksi Intiaksi ja Pakistaniksi, joka aluksi käsitti myös nykyisen Bangladeshin. Lisäksi erillisiksi valtioiksi muodostettiin aiemmin Intian keisarikuntaan kuuluneet Ceylon (nyk. Sri Lanka) ja Burma (nyk. Myanmar).


title: Kamon metroasema

text: Kamon metroasema () on Fukuokan kaupungin Sawaran suuralueella sijaitseva metroasema. Asema on neljästoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.


title: Kamon metroasema

text: Aseman lähellä sijaitsevat muun muassa:


title: Anna Eliza Williams

text: Anna Eliza Davies Williams (2. kesäkuuta 1873 – 27. joulukuuta 1987) oli poikkeuksellisen pitkäikäinen britti. Hän syntyi Gloucestershiressa, Englannissa, ja kuoli Swanseassa, Walesissa.


title: Anna Eliza Williams

text: Williams oli maailman vanhin elossa oleva ihminen helmikuusta joulukuuhun 1987. Oman maansa ennätyksen hän oli rikkonut jo vuonna 1985. Williamsista tuli myös kaikkien aikojen vanhin ihminen: kenenkään ei tiedetä häntä aiemmin saavuttaneen 114 vuoden ikää. Hänen ennätyksensä rikkoi vasta Jeanne Calment, joka pitää ennätystä hallussaan yhä.


title: Anna Eliza Williams

text: Williams kuoli 27.12.1987, ja maailman vanhin elävä ihminen oli hänen jälkeensä Florence Knapp. Williamsin ennätyksen Britannian kaikkien aikojen vanhimpana rikkoi myöhemmin Charlotte Hughes.


title: Mary McKinney

text: Mary McKinney (30. toukokuuta 1873 – 2. helmikuuta 1987) oli maailman vanhin elossa oleva ihminen syyskuusta 1986 kuolemaansa 113-vuotiaana.


title: Mary McKinney

text: McKinney oli kansallisuudeltaan yhdysvaltalainen ja syntyi Sacramentossa, Kaliforniassa. Hänestä tuli Guinnessin ennätystenkirjan mukaan maailman vanhin 20. syyskuuta 1986, kun Mamie Eva Keith kuoli. McKinney täytti 100 vuotta 1973 ja 110 1983.


title: Mary McKinney

text: McKinney kuoli muutamaa kuukautta aiemmin kuin olisi täyttänyt 114 vuotta. Nykyään alle 114-vuotiaana pääseminen maailman vanhimmaksi elossa olevaksi ihmiseksi on varsin epätavallista.


title: Junkanoo

text: Junkanoo on bahamalaista kansanmusiikkia. Sitä käytetään muun muassa suuressa jokavuotisessa Junkanoo-paraatissa, jossa soitetaan lehmänkelloja ja tanssitaan afrikkalaisten rumpurytmien tahtiin.


title: Gustaf Wilhelm Finnberg

text: Gustaf Wilhelm Finnberg (24. marraskuuta 1784 Parainen – 28. kesäkuuta 1833 Tukholma, Ruotsi) oli suomalainen taidemaalari.


title: Gustaf Wilhelm Finnberg

text: Finnberg oli lähtöisin köyhistä oloista. 17-vuotiaana hän meni maalarioppilaaksi Turkuun, jossa hänet on merkitty 1801 maalarinammattikoulun kirjoihin. Hän opiskeli myös Kuninkaallisessa taideakatemiassa (Kungliga Akademien för de Fria Konsterna) Tukholmassa.


title: Gustaf Wilhelm Finnberg

text: Finnberg asui vuodesta 1806 pääasiassa Ruotsissa, mutta työskenteli Suomessa noin 1820–1827 muotokuvamaalarina, eli Turun paloon asti. Hän ei koskaan varsinaisesti valmistunut Tukholman taideakatemiasta ja siksi hänellä ei ollut mahdollisuutta päästä ulkomaille. Turun palo vaikeutti Finnbergin elämää ja hän palasikin Tukholmaan vuonna 1827. Siellä hän ei kauan pystynyt elättämään itseään taiteilijana hitaan työskentelytapansa ja sulkeutuneen luonteensa takia.


title: Gustaf Wilhelm Finnberg

text: Finnberg oli edustettuna näyttelyissä Italiassa Milanossa ja Roomassa 1937. Hänen teoksiaan on julkisissa kokoelmissa Ateneumissa, Turun taidemuseossa ja Cygnaeuksen galleriassa sekä Ruotsissa Göteborgin taidemuseossa. Omakuva on Turun taidemuseossa.


title: Gustaf Wilhelm Finnberg

text: Hän on maalannut Kemiön kirkon Kristuksen ja apostolien kuvat 1820-luvun alussa, Föglön kirkon alttaritaulun, joka kuitenkin tuhoutui Turun palossa, kuten suuri osa hänen teoksistaan, mikä oli hänelle syvä järkytys. Hän ikuisti Turun palon kuvaan "Turun jäännöksiä", joka jälkikäteen sai myös värit. Piirros kuuluu Sammon taidekokoelmiin. Myös Kakskerran ja Paraisten kirkoissa on hänen teoksiaan.


title: Gustaf Wilhelm Finnberg

text: Hänet palkittiin kuninkaan mitalilla "Daidalos ja Ikaros" -sommitelmasta 1811 ja muista töistä Tessinin mitalilla 1812.


title: Gustaf Wilhelm Finnberg

text: Finnbergin vanhemmat olivat merimies Johan Finnberg ja Sofia Henrikintytär o.s. Stenroos.


title: Jean Bouin

text: Jean Bouin (28. joulukuuta 1888 Marseille – 29. syyskuuta 1914) oli ranskalainen kestävyysjuoksija, joka otti osaa vuoden 1908 olympialaisiin 1 500 metrin juoksijana, mutta karsiutui alkuerissä.


title: Jean Bouin

text: Bouin voitti vuosina 1911–13 Kansainvälisen maastojuoksun, jota pidetään maastojuoksun MM-kilpailujen edeltäjänä. Vuoden 1911 lopulla Bouin juoksi Pariisissa 10 000 metrillä maailman siihen asti parhaan ajan 30.58,8, joka paransi Alfred Shrubbin edellistä ennätystä 3,6 sekunnilla. Tämä tulos hyväksyttiin matkan viralliseksi maailmanennätykseksi. Hän juoksi samana vuonna myös 6 mailin juoksun maailmanennätyksen 29.51,6, joka oli 7,8 sekuntia Shrubbin ennätystä nopeampi. Paavo Nurmi rikkoi molemmat maailmanennätykset myöhemmin, kuuden mailin vuonna 1930 ja 10 000 metrin vuonna 1921.


title: Jean Bouin

text: Vuoden 1912 Tukholman kesäolympialaisissa Bouin jätti 10 000 metriä väliin säästellen voimiaan muille matkoille. Maastojuoksussa hän keskeytti, mutta 5 000 metrin juoksussa hän sai hopeaa Suomen Hannes Kolehmaisen jälkeen. Bouinin aika oli 14.36,7, mikä alitti entisen maailmanennätyksen lähes puolella minuutilla. Kolehmainen oli kuitenkin loppukirissä sekunnin kymmenyksen nopeampi.


title: Jean Bouin

text: Bouinin viimeiseksi suursaavutukseksi jäi seuraavana vuonna Tukholmassa juostu tunnin juoksun maailmanennätys 19 021 metriä. Tämän ennätyksen rikkoi vasta Paavo Nurmi 1928 ja se säilyi Ranskan ennätyksenä yli 40 vuotta. Jean Bouin kaatui kersanttina ensimmäisessä maailmansodassa Marnen ensimmäisessä taistelussa.


title: Pori Folk

text: Pori Folk -festivaali on Porin kaupungin kulttuuriasiainkeskuksen tuottama kansankulttuuritapahtuma, joka tarjoilee monipuolisesti kansankulttuuria: musiikkia, tanssia ja satakuntalaisia kädentaitoja. Esiintyjät ovat kotimaasta ja ulkomailta. Ensimmäinen Pori Folk järjestettiin vuonna 2000.


title: Pori Folk

text: Festivaaleilla järjestetään myös erityisesti lapsille ja nuorille suunnattuja kansanmusiikin työpajoja. Pori Folk -festivaali järjestetään elokuussa. Tapahtumassa on kymmeniä konsertteja eri puolilla kaupunkia. Ohjelmassa on myös ilmaislavojen ohjelmaa Eetunaukion ulkolavalla, sekä Korsmanin talon pihalla. Festivaalien esiintyjämäärä on vuosittain noin 800 henkilöä.


title: Pori Folk

text: Pori Folk -festivaali nostaa teemoissaan vuosittain esiin satakuntalaisia vanhoja pelimannimestareita. Vuonna 2004 aloitetussa satakuntalaisten pelimannien teemassa on esitelty Edith Tuomi & Arvo Lindfors (2004), Kustaa Järvinen (2005), Eino Saari (2006),Fanny ja Ville Lehtinen (2007), Jaakko Kaappa (2008), Sifferi Kivisilta (2009) ja Gösta Ratsula (2010).


title: Pori Folk

text: Porin kaupungin kulttuuriasiainkeskus / Pori Folk järjestää ympärivuotista kansanmusiikin klubi-toimintaa. Syksyllä 2010 Pori Folk –klubitoiminta uudistui. Marraskuusta alkaen toiminta jatkuu uudelta pohjalta Porin kaupungin kulttuuriasiainkeskuksen ja Satakunnan Museon välisenä yhteistyönä. Jatkossa tilaisuuksien pääpromoottorina toimii Satakunnan Museo. Kulttuuriasiainkeskus vastaa osaltaan tapahtumien musiikkipuolesta hyödyntämällä muun muassa Folk-klubien ympärille muodostunutta laajaa esiintyjäverkostoa. Konsertteja järjestetään vaihtelevasti ympäri vuoden ja niihin on vapaa pääsy.


title: Pori Folk

text: Kahdeksas Pori Folk järjestettiin 16.–19. elokuuta 2007.


title: Pori Folk

text: Kotimaisia pääesiintyjiä olivat Ulla Tapaninen ja Nasevat Kurtut, Sari Kaasinen & Otawa, Crawfish Kings, Lipparit ja Pumpun Henki.


title: Pori Folk

text: Ulkomaisia esiintyjiä olivat mm. Old Horned Sheep Venäjältä, Rai-Rai Band Ruotsista ja Rodna pesen Bulgariasta samoin kuin muusikkoja Virosta, Latviasta, Slovakiasta, Espanjasta, Ranskasta ja Yhdysvalloista.


title: Pori Folk

text: Mestarien perintö -teemassa nostettiin esiin edesmenneiden kiikoislaisten Fanny ja Ville Lehtisen musiikillinen elämäntyö.


title: Pori Folk

text: Vuoden 2008 Pori Folk oli osa Porin 450-vuotisjuhlavuotta. Se järjestettiin 21.-24. elokuuta.


title: Pori Folk

text: 10. Pori Folk järjestettiin 20.-23. elokuuta 2009.


title: Pori Folk

text:
11. kansainvälinen kulttuurifestivaali Pori Folk 19.–22.8.2010.
Pääosin hyvässä säässä järjestetty yhdestoista festivaali onnistui odotusten mukaisesti. Viikon aikana festivaalin tapahtumat keräsivät yhteensä noin 30 000 kävijää.


title: Pori Folk

text: Pori Folkin maksullisista tapahtumista etenkin loppuunmyydyt Kasevan ja japanilaisen lapsikuoro Nishinomiya Boys and Girls Chorus:in konsertit kiinnostivat yleisöä.


title: Pori Folk

text: Festivaalin ilmaistarjonnasta suosituimpia olivat tapahtumat Eetunaukiolla ja Korsmanin talolla sekä päätöskonsertti Teljän kirkossa.


title: Pori Folk

text: Erityiskohderyhmistä Pori Folk tarjosi ohjelmaa päiväkotilapsille ja koululaisille sekä ikäihmisille. Porin alueen päiväkodeissa ja kouluissa sekä palvelu- ja vanhainkodeissa järjestetty ohjelma koostui musiikkikulttuurityöpajoista sekä pelimannikonserteista.


title: Pori Folk

text: 12. Pori Folk järjestettiin elokuussa 18.-21.8.2011.


title: Embargo

text: Embargo on toimittajien ja tiedottajien yhdessä käyttämä järjestely, jossa tiedottajat voivat julkaista tiedotteen ennen kuin se todella on julkinen. Embargoa käytettäessä tiedottajat merkitsevät tiedotteeseen ajankohdan, koska sisältö on julkaistavissa, ja toimittajat poikkeustapauksia lukuun ottamatta noudattavat tätä toivetta. Järjestely ei perustu muodolliseen sopimukseen, vaan on kehittynyt ajan kuluessa.


title: Embargo

text: Järjestely antaa toimittajille mahdollisuuden perehtyä aiheeseen ilman kiirettä. Tiedottajille embargon käyttäminen kannattaa, koska se saattaa lisätä artikkeleiden laajuutta ja perinpohjaisuutta. Yleensä embargoa käytetään asioissa, jotka herättävät suurta mielenkiintoa. Näin vähennetään uutiskilpailun vaikutusta juttujen sisältöön.


title: Embargo

text: Embargo merkitään yleensä tiedotteen alkuun tai jopa otsikkoon. Merkintätapoja on monia, esimerkiksi: "Embargo 25.5.2007 kello 12.00" tai "Julkaisuvapaa 25.5.2007 kello 12.00".


title: Richard Lee

text: Richard Lee (s. 1951 Honolulu, Havaiji) on yhdysvaltalainen osa-aikaeläkkeellä oleva teksasilainen jalokivikauppias, sijoittaja ja pokerinpelaaja. Lee osallistui vuosien 2005 ja 2006 World Series of Pokerin (WSOP) pääturnauksiin. Jälkimmäisenä vuonna hän selvisi WSOP:n finaalipöytään ansaiten kuudennesta tilastaan 2 803 851 dollaria. Tämä oli ensimmäinen kerta kun Lee sijoittui pokeriturnauksessa finaalipöytään. Muhkea WSOP:n palkintosumma nosti hänet kuitenkin kaikkien aikojen rahalistalla sadan eniten ansainneen joukkoon. Ennen WSOP:ta Leen paras turnaussijoitus oli vuonna 2005 Los Angelesissa järjestetyn Grand Slam of Pokerin kahdestoista tila. Lee on naimisissa ja hänellä on kolme lasta.


title: Richard Lee

text: Elokuun 2006 lopulla poliisi suoritti kotietsinnän Leen San Antonion kodissa. Hänen epäillään järjestäneen sieltä käsin laittomia nettiuhkapelejä.


title: Richard Lee

text: Elokuussa 2007 Leen pokeriuran turnausansiot ylittivät 2,8 miljoonaa dollaria.


title: Montolan kalkkirata

text: Montolan kalkkirata oli Haukivuoren ja Pieksämäen välillä sijainnut noin 6 kilometrin pituinen 600mm raideleveyksinen kapearaiteinen rautatie joka oli käytössä vuosina 1933–1953. Rataa pitkin kuljetettiin Montolan kaivoksesta louhittu kalkkikivi Savon radan varressa sijainneelle Loukolammen kalkkitehtaalle käsiteltäväksi. Radalla oli käytössä seitsemän veturia, kaikki höyryvetureita, 4 kpl 0-4-0WT, 1 kpl 0-4-0T ja 2 kpl 0-6-0T. Itse louhoksessa oli sekalainen valikoima moottorikalustoa. Kaksi uusinta kolmeakselista Couillet –veturia hankittiin Belgiasta vuonna 1947.


title: Montolan kalkkirata

text: Veturitalli sijaitsi Montolassa.


title: Montolan kalkkirata

text: Yksikään radan vetureista ei kelvannut sotakorvauksina.


title: Montolan kalkkirata

text: Rata suljettiin 1.6.1953 sattuneen ratapenkan sortumaonnettomuuden jälkeen.


title: Montolan kalkkirata

text: Onnettomuuden jälkeen kalkkikiveä alettiin kuljettaa kuorma-autoilla ja radan liikenne päättyi.


title: Sardelli

text: Sardelli ("Engraulis encrasicolus") on 12–20 cm pitkä planktonia syövä Atlantin itärannikon sillikala. Se elää Etelä-Norjan ja Etelä-Afrikan välisellä alueella ja myös Välimeressä, Pohjanmeressä ja Mustassameressä.


title: Sardelli

text: Sardelli eroaa muista sillikaloista muun muassa leukojen muodossa: yläleuka on alaleukaa pidempi. Laji vaatii tietyn suolapitoisuuden pystyäkseen lisääntymään, joten Itämeressä sitä on tavattu vain harvoja yksilöitä. Kutu alkaa, kun vesi on saavuttanut noin 12 °C:n lämpötilan, eli Portugalin rannikolla maaliskuussa, ja päättyy Pohjanmeressä kesäkuussa. Poikaset kuoriutuvat 3–4 päivän kuluttua ja ovat aluksi läpikuultavia.


title: Sardelli

text: Sardellit kuuluvat maailman tärkeimpiin ruokakaloihin. Huippuvuosina 1980-luvulla sitä pyydettiin yli 800 000 tonnia vuodessa. Tärkeimpiä pyyntialueita ovat Välimeri ja Mustameri.


title: Sardelli

text: Sardellia käytetään Euroopassa suolattuna, öljyyn säilöttynä maustekalana, johon voidaan viitatata termillä "anjovis" (, , ). Tätä ei kuitenkaan pidä sekoittaa Pohjoismaissa anjoviksena tunnettuun kilohailista valmistettuun maustekalasäilykkeeseen.


title: Tolsa

text: Tolsa tarkoittaa seuraavia:


title: Andy Bloch

text: Andrew "Andy" Bloch (s. 1. kesäkuuta 1969) on yhdysvaltalainen pokeriammattilainen.


title: Andy Bloch

text: Bloch aloitti vakavissaan pelaamisen vuonna 1992, jolloin hän alkoi osallistua viikoittaisiin 35 dollarin turnauksiin. Vuoden loppuun mennessä hän oli voittanut yhden World Poker Finals -turnauksen, joka oli 100 dollarin sisäänoston no limit texas hold'em -kilpailu. Tämä oli ensimmäinen kerta kun Bloch pelasi no limit texasia.


title: Andy Bloch

text: Vuonna 1997 Bloch jätti väliin lakikoulun viimeisen viikon tunnit osallistuakseen World Series of Pokerin vuoden 1997 pääturnaukseen. Hän toimi kisassa koekaniinina pöytäkamerakokeilussa. Tom Sims etsi vapaaehtoista, joka sallisi taskukorttiensa kuvaamisen ja Bloch suostui. Blochin pelistä tehtiin kaksiosainen artikkeli CardPlayer Magazineen. Suoritettuaan lakimiestutkintonsa vuonna 1999, Bloch päätti jättää lakiuransa toistaiseksi ja keskittyä pokeriin. Lakiopintojen lisäksi hän on suorittanut kaksi sähkötekniikan tutkintoa Massachusetts Institute of Technologyssa (MIT).


title: Andy Bloch

text: Vuonna 2001 Bloch oli finaalipöydässä kahdessa WSOP-turnauksessa. Seuraavana vuonna hän voitti seitsemän kortin avopokeriturnauksen Foxwoodsissa ja oli kaksi kertaa finaalipöydässä World Poker Tourin (WPT) ensimmäisellä kaudella (molemmilla kerroilla sijoittui kolmanneksi). Sittemmin Bloch on boikotoinut WPT:tä tämän pelaajasopimusvaatimusten takia. Hän on kuitenkin epävirallisen WPT fanisivuston (http://www.wptfan.com) webmaster.


title: Andy Bloch

text: Bloch voitti Ultimate Poker Challengen toisen tuotantokauden finaalissa. Vuoden 2006 WSOP:n 50 000 dollarin sisäänoston H.O.R.S.E.-turnauksessa Bloch tuli toiseksi. Blochin 9 8 ei riittänyt voittajan David "Chip" Reesen A Q -kättä vastaan kun pöytään tuli J 7 7 4 4. Kaksinpeli kesti 286 jakoa ja on WSOP-historian pisin.


title: Andy Bloch

text: Vuonna 2006 Bloch voitti puoli miljoonaa dollaria tammikuussa 2007 ESPN:n televisioimassa Pro-Am Poker Equalizer -turnauksessa. Toiseksi sijoittui Phil Laak.


title: Andy Bloch

text: Kesäkuussa 2008 Blochin pokeriuran turnausansiot ylittivät 3,7 miljoonaa dollaria. Hän edustaa Full Tilt Poker -pokerihuonetta.


title: Andy Bloch

text: Pokerin lisäsi Bloch on menestynyt blackjackissa. Hän on mukana blackjack-dokumentissa "The Hot Shoe" (2005) ja on julkaissut oman opetus-DVD:n "Beating Blackjack". Bloch kuului MIT:ssa opiskelleeseen blackjack-ryhmään "MIT Blackjack Team", josta kertoo kirja "Bringing Down the House".


title: Žigansk

text: Žigansk () tai Edjigeen () on nasleg eli maalaiskunta ja tämän maalaiskunnan keskuskylä Žiganskin evenkien kansallisessa piirissä Sahan tasavallassa Venäjällä. Žigansk on piirinsä hallinnollinen keskus. Žigansk sijaitsee Lenajoen länsirannalla 610 kilometriä pohjoiseen tasavallan pääkaupungista Jakutskista. Žiganskin kuntaan kuulunut, sen pohjoisosassa sijaitseva Djardanin kylä on autio.


title: Žigansk

text: Žigansk perustettiin kasakkalinnoitukseksi vuonna 1632, ja se sai kaupunginoikeudet vuonna 1783. Vuonna 1917 se alennettiin kyläksi.


title: Vilém Mathesius

text: Vilém Mathesius (3. elokuuta 1882 Pardubice, Itävalta-Unkari – 12. huhtikuuta 1945 Praha, Tšekkoslovakia) oli tšekkiläinen kielitieteilijä ja kirjallisuudentutkija, Prahan Kaarlen yliopiston ensimmäinen englannin kielen professori. Mathesius oli Prahan piirin koollekutsuja ja toimi sen ensimmäisenä puheenjohtajana aina piirin perustamisesta kuolemaansa saakka. Runoilija ja kääntäjä Bohumil Mathesius (1888–1952) oli Vilém Mathesiuksen veli.


title: SDL

text: SDL voi tarkoittaa seuraavia asioita:


title: Seinen

text: Seinen (, ”nuoret miehet”) on muun muassa mangan ja animen kohderyhmä, johon kuuluvat nuoret miehet. Seinen-teokset käsittelevät usein samoja teemoja kuin poikien shōnen, mutta seinen on tarkoitettu kokeneemmalle lukijakunnalle, joten sen tarinoiden juonet ovat kypsempiä, ja väkivaltaa, seksiä tai alastomuutta esitetään suoremmin. Josei on vastaava naisille suunnattu lajityyppi, jota lukevat nuoret ja aikuiset naiset.


title: Seinen

text: Seinenin erottaa shōnenista myös voimakkaampi panostus juoneen toiminnan kustannuksella. Siinä esiintyvät hahmot ovat kehittyneempiä. Tämän vuoksi seinen saatetaan ulkomailla sekoittaa tyttöjen shōjoon, jossa hahmojen kehitys ja suhteet ovat myös keskeisessä asemassa. Seinen tapaa kuitenkin olla kerrontatavaltaan realistisempaa. Esimerkkejä lajityypistä ovat muiden muassa "hikikomori"-ilmiötä tutkiva "N.H.K. ni Yōkoso!", historiallinen "Lone Wolf and Cub" ja murhakertomus "Monster". Myös ”haaremi”-genreen kuuluvat tarinat, kuten "Love Hina", ovat suosittuja – tässä lajityypissä kauniiden naisten ympäröimä nuori mies joutuu noloihin romanttisiin tai seksuaalisiin tilanteisiin.


title: Seinen

text: Kuten shōnen-mangaa, seinen-sarjoja lukevat paljon myös eri-ikäiset ja eri sukupuolta olevat, jopa nuoremmat pojat ja tytöt. Esimerkiksi "Hokuto no ken" on alun perin suunnattu nuorille miehille, mutta on saavuttanut nuorempienkin lukijoiden keskuudessa suuren suosion.


title: Kirsti Kemppainen

text: Aino-Kirsti Kemppainen (26. kesäkuuta 1946 Helsinki – 26. maaliskuuta 1997 Vihti) oli suomalainen näyttelijä. Hän teki kymmenittäin rooleja Mainos-Television tuottamissa televisioelokuvissa ja televisiosarjoissa vuosina 1969–1997.


title: Kirsti Kemppainen

text: Kemppainen suoritti teatterikoulun 1967–1970, minkä jälkeen hän oli kiinnitettynä Kemin kaupunginteatteriin 1970–1971 ja Ahaa Teatteriin 1971–1972. Hänen teatteriroolejaan oli muun muassa Sabina näytelmässä "Jääkärin morsian". Vuonna 1973 Kemppainen aloitti uransa Mainos-Television teatterin palveluksessa. Pääasiallisesti hän näytteli television minisarjoissa, kuten "Lentsu", ja kymmenissä televisioelokuvissa. Hän näytteli myös eräissä pitkäkestoisissa televisiosarjoissa, kuten "Ruusun aika", jossa hänen roolejaan olivat Marja Ruususen sisko Anja ja Nero-koiran ääni. Hänet muistetaan myös Yle TV1:n lastenohjelmasta "Pikku veturi" (1996–1997).


title: Kirsti Kemppainen

text: Kemppainen kuoli Vihdissä auto-onnettomuudessa.


title: Kirsti Kemppainen

text: Kirsti Kemppainen syntyi opettaja Uolevi Kemppaisen ja Liisa Välikosken perheeseen. Hänen aviopuolisonsa oli Pertti Hakala vuodesta 1972 vuoteen 1977. Kemppaisella oli poika Jose (s. 1973).


title: Siiloan lampi

text: Siiloa tai Siloa (), on lampi Jerusalemissa (Jes. 8:6). Giihonin lähteen vedet laskevat Siiloaan kahta akveduktia pitkin, joista vanhempi on peräisin pronssikaudelta ja uudempi on rakennettu kuningas Hiskiaan aikana n. 716 eaa.–687 eaa. (2 Kun. 20:20, 2 Aikak. 32:3). Tunnelista löytyi vuonna 1880 kaivaustyöstä kertova heprealainen piirtokirjoitus, joka nykyään on Istanbulin museossa.


title: Elizabeth Anscombe

text: Gertrude Elizabeth Margaret Anscombe (18. maaliskuuta 1919 – 5. tammikuuta 2001) oli brittiläinen analyyttiseen koulukuntaan kuulunut filosofi. Hänen erikoisalojaan olivat toiminnan filosofia, mielenfilosofia, filosofinen logiikka, kielifilosofia ja etiikka.


title: Elizabeth Anscombe

text: Anscombe oli Ludwig Wittgensteinin oppilas ja tuli tämän filosofian asiantuntijaksi kirjoittaen monia Wittgensteinilta ammentaneita teoksia. Hänen vuonna 1958 julkaistu artikkelinsa "Modern Moral Philosophy" esitteli termin "konsekventialismi" eli seurausetiikka analyyttiseen filosofiaan, ja se on vaikuttanut hänen myöhempien artikkeliensa ohella nykyaikaiseen hyve-etiikkaan. Anscomben monografiaa "Intention" pidetään yleensä hänen merkittävimpänä teoksenaan, ja se on vaikuttanut nykyfilosofian keskusteluun aikomuksista, toiminnasta ja käytännöllisestä järjestä. Anscombe on vaikuttanut erityisesti Philippa Footiin, Michael Dummettiin, Cora Diamondiin, Rosalind Hursthouseen ja Paul Feyerabendiin.


title: Anssi Mänttäri

text: Anssi Mänttäri (s. 18. joulukuuta 1941 Sippola) on suomalainen elokuvaohjaaja, käsikirjoittaja, näyttelijä ja tuottaja.


title: Anssi Mänttäri

text: Mänttäri oli syntyisin Sippolasta mutta muutti myöhemmin äidin ja veljen kanssa Jokelaan. Hän katsoi ahkerasti elokuvia ja teini-ikäisenä hän haaveili tulosta näyttelijäksi. Hän harrastikin ahkerasti näyttelemistä 1950-60-lukujen taitteessa erilaisissa harrastajateatteriryhmissä ensin Hyvinkäällä ja sitten Helsingissä Kouluteatterissa sekä Liisankadulla Kellariteatterissa. Mänttärin kiinnostus heräsi, kun hän kuuli Mikko Niskasen etsivän amatöörinäyttelijöitä sotaelokuvaansa "Sissit" (1962). Mänttäri osallistui koekuvauksiin. Niskanen antoi hänelle muutaman repliikin roolin sotilaana suomalaisessa sissijoukkueessa, jota Matti Oraviston näyttelemä luutnantti Takala johtaa. Mänttärin roolinimi elokuvassa oli Mänttäri. Elokuvan tuotantoyhtiö oli Fennada-Filmi, ja elokuvan jälkeen Mänttäri sai paikan tuotantoyhtiöstä kuukausipalkkaisena järjestäjänä.


title: Anssi Mänttäri

text: "Hopeaa rajan takaa" jäi Mänttärin viimeiseksi Fennada-elokuvaksi. Koko 1960-luvun hän järjestäjän tehtävien lisäksi toimi myös käsikirjoittajana, äänittäjänä ja pikkuosien näyttelijänä eri tuotantoyhtiöiden, kuten Suomi-Filmi Oy:n, Elokuva Oy:n ja FJ-Filmi Oy:n palveluksessa. 1968 hän palasi vielä Fennada-Filmin palvelukseen Erkko Kivikosken ohjaaman "Kesyttömät veljekset" -elokuvan käsikirjoittajana ja apulaisohjaajana, ja hän myös näytteli elokuvassa pienen osan. Mänttäri kokeili 1969 ensimmäistä kertaa ohjaamista; tuloksena oli kehua saanut lyhytelokuva "Ystävykset". 1970-luvulla Mänttäri meni Jörn Donner Productions Oy:n palvelukseen, jossa hän toimi pitkään tuotantopäällikkönä ja tuottajana.


title: Anssi Mänttäri

text: Donnerin yhtiö tarjosi tuotannolliset puitteet Mänttärin ensimmäiselle pitkän elokuvan ohjaustyölle. 1976 valmistunut "Pyhä perhe" oli Claes Anderssonin samannimiseen näytelmään perustuva alkoholismin kuvaus. Lasse Pöysti näyttelee perheenisää, joka päättää raitistua, mutta aloittaa kuitenkin juomisen uudestaan, koska perhe tuntuu sietävän häntä paremmin humalassa kuin selvänä. Jo "Pyhää perhettä" leimasi Mänttärin myöhemmälle tuotannolle ominainen näyttelijä- ja dialogikeskeisyys, ”kamarielokuvamaisuus”, josta Mänttäri ei juurikaan uransa aikana ole poikennut. Elokuva toi Pöystille Jussi-patsaan. Myös Birgitta Ulfssonin rooli elämäänsä turhautuneena aviovaimona huomioitiin. Vaikka "Pyhä perhe" saikin kiitosta, Mänttäri joutui odottamaan kuusi vuotta ennen kuin seuraavan kerran sai mahdollisuuden ohjata pitkän elokuvan.


title: Anssi Mänttäri

text: Seuraavaa elokuvaansa varten Anssi Mänttäri oli jo perustanut oman tuotantoyhtiön Reppufilmi Oy:n. Hän ei saanut tukea elokuvalleen Suomen Elokuvasäätiöltä omalla nimellään, joten hän käytti salanimeä Suvi-Marja Korvenheimo. Hän ohjasi elokuvan "Toto" (1982), joka on komediallinen tarina raveissa yllättäen suuren summan voittaneesta miehestä. Vaikka salanimi pian paljastuikin, jatkoi Mänttäri Korvenheimo-elokuviaan trilogiaksi asti. "Regina ja miehet" (1983) oli elokuva toimittajasta (Rea Mauranen), joka menettää elämänsä miehet, koska rakastaa liikaa itseään. Jörn Donner näytteli elokuvassa itsensä oloista kirjailijaa. "Huhtikuu on kuukausista julmin" (1983) oli trilogian viimeinen elokuva, ja se keskittyi irvailemaan Helsingin kulttuuripiirejä.


title: Anssi Mänttäri

text: Anssi Mänttäri jatkoi ohjaajana ja käsikirjoittajana ahkerasti koko 1980-luvun ajan. Korvenheimo-trilogian jälkeen Mänttäri ohjasi vuonna 1984 elokuvat "Rakkauselokuva" ja "Kello". Ensimmäinen on tarina pariskunnasta, joka on pitkän aikaa yrittänyt saada itselleen lasta, mutta epäonnistunut useamman kerran. Vaimo tulee kuitenkin raskaaksi syrjähypyn jälkeen. "Kello" on minimalistinen elokuva, joka sijoittuu lähinnä yhteen asuntoon, jossa kaksi tahoillaan naimisissa olevaa toisilleen ennestään vierasta ihmistä tekee tiliä elämästään. Pääosissa Paavo Piskonen ja Riitta Havukainen. Elokuva on nopeimmin (parissa vuorokaudessa) kuvattu kotimainen elokuva.


title: Anssi Mänttäri

text: Vuonna 1985 Mänttäriltä valmistui jälleen kaksi pitkää elokuvaa: "Ylösnousemus" ja "Viimeiset rotannahat". "Ylösnousemus" on Ilkka Kylävaaran pääosittama musta komedia miehestä, joka lavastaa oman itsemurhansa ja kuvittelee, että häntä tullaan kaipaamaan ”kuolemansa” jälkeen, mutta erehtyy. Myös "Viimeiset rotannahat" on komediallinen elokuva, jossa Anssi Mänttärin itsensä näyttelemä ”Valkopukuinen mies” vaeltelee paikasta toiseen ja eksyy elämässään yhä enemmän.


title: Anssi Mänttäri

text: "Näkemiin, hyvästi" (1986) on tarina eronneesta naisesta, joka käy kamppailua häntä yhä rakastavan entisen aviomiehen ja uuden miesystävän välillä. "Morena" (1986) on Saksassa kuvattu elokuva, jossa Mänttäri näyttelee jälleen itse pääosaa, ”Punapartaista miestä”. Samana vuonna valmistui myös Paavo Haavikon näytelmään pohjautuva "Kuningas lähtee Ranskaan", joka on minimalistinen ”historiallinen seikkailuelokuva”. "Anni tahtoo äidin" (1989) on Mänttärin ensimmäinen ja myös viimeiseksi jäänyt musikaali ja myös hänen ainoa lastenelokuvansa. Tarinan keskiössä on pieni tyttö, joka yrittää etsiä leskeksi jääneelle isälleen uutta vaimoa.


title: Anssi Mänttäri

text: "Muuttolinnun aika" (1991) on mainittu Mänttärin parhaaksi elokuvaksi. Se on tarina Antti Litjan näyttelemästä keski-ikäisestä eronneesta miehestä, joka yrittää luoda uudelleen suhdetta nyt jo myöhäisteini-ikäiseen tyttäreensä. "Mestari" (1992) puolestaan on ensimmäinen Matti Nykänen -ilmiöön keskittyvä elokuva. Vaikka suoraa yhteyttä Matti Nykäseen ei mainittu, yhteys on luettavissa kuvien ja rivien välistä. Elokuva ei niinkään keskity Konsta Mäkelän esittämään mäkihyppääjä Teemu Kimpilään kuin hänen ympärillään pyörivään julkisuuteen, iltapäivälehtiin ja liikemaailmaan. Kun Teemu Kimpilä erään kisan jälkeen päättää kadota, se saa Suomen liikemaailman ja politiikan sekaisin. Mustan komedian pääosaa, Kimpilää etsivää iltapäivälehden toimittajaa näytteli Kari Väänänen.


title: Anssi Mänttäri

text: "Marraskuun harmaa valo" (1993) on poikkeuksellisesti rikoselokuva, joka kertoo elämänsä liiketoiminnalle omistaneen miehen tunnekylmyydestä. Se on kokonaan Tallinnassa kuvattu tarina Esko Salmisen näyttelemästä suomalaisesta liikemiehestä, joka hetken mielijohteesta päättää tilaisuuden tullen tappaa huoneeseen eksyneen epätoivoisen pankkiryöstäjän.


title: Anssi Mänttäri

text: Vuonna 1997 valmistunut "Palkkasoturi" on pääosin helsinkiläiseen kapakkaan sijoittuva ja sen asiakkaista kertova elokuva. Tarinan keskiöön nousee Ilkka Heiskasen näyttelemä mies, joka päättää ryhtyä palkkasoturiksi, koska ainoastaan valta päättää toisen ihmisen elämästä saa hänet tuntemaan itsensä ihmiseksi.


title: Anssi Mänttäri

text: Palkkasoturin jälkeen Mänttäri ohjasi vuonna 1999 "Dirlandaa" -nimisen komedian Espanjaan kielitaidottomaksi matkaoppaaksi päätyvästä miehestä. Elokuva ei saanut tuotantotukea elokuvasäätiöltä, ja sen rahoituksesta huolehti televisiokanava Nelonen.


title: Anssi Mänttäri

text: "Dirlandaan" jälkeen seurasi viiden vuoden tauko ennen Mänttärin seuraavaa elokuvaa "Joensuun Elli" (2004), joka pohjautuu Heikki Turusen samannimiseen klassikkoromaaniin ja on siten yksi kolmesta muuhun kuin hänen omaan kirjalliseen alkuperäisaiheeseensa perustuvasta elokuvasta "Pyhän perheen" ja "Kuningas lähtee Ranskaan" -elokuvan lisäksi. "Joensuun Elli" on tarina kolmesta päivästä ennen juhannusta. Jenni Banerjee näyttelee nuorta Paula-nimistä naista, johon yksi jos toinen elokuvan mieshenkilöistä on ihastunut. Elokuva on varsin värikäs kokoelma erilaisia ihmiskohtaloita suomalaisessa kesässä.


title: Anssi Mänttäri

text: Pitkien elokuvien lisäksi Mänttäri on tehnyt useita töitä myös televisiolle. Hän on dramatisoinnut ja ohjannut vuosina 1987−1999 kaikkiaan viisi Pentti Kirstilän Hanhivaara -dekkaria televisioelokuviksi tai -sarjoiksi.


title: Anssi Mänttäri

text: Vuonna 1995 Mänttäri ohjasi pitkän, komediallisen televisiosarjan "Mahdottoman tavallinen Jorma Laine", jossa Puntti Valtonen näyttelee nimihenkilöä, epätoivoisesti uutta työpaikkaa etsivää miestä.


title: Anssi Mänttäri

text: Mänttäri on tehnyt myös muutamia dokumentteja ja lyhytelokuvia.


title: Giihon

text: Giihon on:


title: Lempäälän kanava

text: Lempäälän kanava on Lempäälän keskustassa sijaitseva Pyhäjärven ja Vanajaveden yhdistävä kanava, jonka pituus on 1 275 metriä ja putouskorkeus 2,20–2,40 metriä. Kanavassa on yksi 160 metriä pitkä ja 8 metriä leveä sulku. Kanavan ylittää kaksi maantiesiltaa ja yksi rautatiesilta. Suurimmat sallitut alusten mitat ovat 145,0 × 7,5 × 1,8 × 5,5 metriä (pituus × leveys × syväys × korkeus); aluksen maston korkeus voi siltojen takia olla enintään 5,5 metriä.


title: Lempäälän kanava

text: Lempäälään yritettiin rakentaa kanavaa jo 1700-luvun loppupuolella, mutta työ jäi kesken noin kymmenen vuoden yrittämisen jälkeen. Kanavatyömaa sijaitsi Rikalassa, nykyisen kanavan eteläpuolella, missä kaivannot ovat vieläkin nähtävissä.


title: Lempäälän kanava

text: Nykyinen Lempäälän kanava rakennettiin vuosina 1867–1874 hätäaputöinä. Aluksi kanavan läpi kulki vilkas matkustajaliikenne, mutta sen jälkeen kun Tampere–Hämeenlinna-rautatie valmistui 1876, kanavaa käytettiin lähinnä tavarankuljetuksiin.


title: Lempäälän kanava

text: Vuosina 1958–1961 kanava uusittiin uittoja varten. Tällöin kanavan sulku suurennettiin nykyiseen kokoonsa ja yläkanavaa syvennettiin. Kanavan nykyinen ulkoasu onkin peräisin tältä ajalta. Kanava palvelee nykyisin lähinnä matkailua, ja sen kautta kulkee Suomen Hopealinjan laivareitti Tampereelta Hämeenlinnaan.


title: Lempäälän kanava

text: Kanavassa on ajoittain vesistön säännöstelyjuoksutusta, joka aiheuttaa siinä vaarallisen voimakkaan virtauksen. Kanavassa sattui vuonna 1988 vakava onnettomuus, jossa neljä ihmistä hukkui veneen kaaduttua virtauksessa. Tämän vuoksi kanavalle on asennettu varoitusvalot sekä rautatiesillan yhteyteen turvaportti, joka estää veneiden ajautumisen sulkuun tulvajuoksutusten aikana.


title: Giihonin lähde

text: Giihonin lähde on lähde Jerusalemissa, Kidronin laaksossa, Temppelivuoren itärinteen juurella. Sen vedet virtaavat kahta akveduktia pitkin Siiloan lampeen. Giihonin äärellä Salomo voideltiin kuninkaaksi (1 Kun. 1:33, 38, 45).


title: David Malet Armstrong

text: David Malet Armstrong (usein D. M. Armstrong, 8. heinäkuuta 1926 – 13. toukokuuta 2014) oli australialainen filosofi. Hänen erikoisalojaan olivat metafysiikka ja mielenfilosofia. Hän puolusti faktualistista ontologiaa, funktionalistista mielen teoriaa ja nesessitarianistista käsitystä luonnonlaeista.


title: Ancyran synodi

text: Ancyran synodi oli kirkolliskokous joka pidettiin Galatian pääkaupungissa "Ancyrassa" (nykyinen Ankara) todennäköisesti vuonna 314 heti Maximianuksen vainojen päätyttyä. Kokouksessa oli edustettuna yhteensä joko kaksitoista tai kahdeksantoista piispaa Vähästä-Aasiasta ja Syyriasta, joista suurin osa 11 vuotta myöhemmin osallistui Nikean kirkolliskokoukseen.


title: Ancyran synodi

text: Kokouksen tarkoitus oli edistää Diocletianuksen vainoista toipumista. Kokous päätti 25 uudesta kanonista, jotka pääasiassa käsittelivät sitä miten tuli suhtautua niihin kristittyihin, jotka olivat vainoissa pettäneet uskonsa.


title: Ancyran synodi

text: Kaupungissa pidettiin myös kaksi areiolaisten kirkolliskokousta vuosina 358 ja 375.


title: Andy Black

text: Andrew "Andy" Black (s. 20. heinäkuuta 1965) on irlantilainen pokeriammattilainen. Hän on syntynyt Belfastissa, Pohjois-Irlannissa ja asuu nykyisin Dublinissa. Blackin lempinimi on "The Monk" ("munkki").


title: Andy Black

text: Black pelasi korttia äitinsä kanssa nuorempana ja alkoi pelata vakavammin vuonna 1986 ollessaan opiskelemassa lakia Trinity Collegessa Dublinissa. Hän oli pitkäikäisen pokerikoulun Junior Common Roomin (The JCR) jäsen, koulusta oli aiemmin tullut pelaajia kuten Donnacha O'Dea ja Padraig Parkinson. Hän alkoi pelata myös Griffinin kasinolla Dublinissa.


title: Andy Black

text: Blackin pudotti vuoden 1997 World Series of Pokerin (WSOP) pääturnauksessa sen lopulta voittanut Stu Ungar. Aikoinaan liikkui huhuja, että Ungar oli onnekas ja voitti Blackin AK-käden AQ-kädellä. Black itse kertoi lokakuussa 2006 Full Tilt Pokerilla, että AK/AQ-käsitarina ei ole totta ja Ungar vain pelasi häntä paremmin.


title: Andy Black

text: Blackin seuraavan vuoden WSOP-matkasta tehtiin John Hurtin juontama dokumentti "Million Dollar Deal". Hävittyään "miljoonan dollarin diilin" Black matkusti Englantiin ja eli luostarinomaisessa buddhalaisyhteisössä seuraavat viisi vuotta.


title: Andy Black

text: Black palasi pokerin pariin menestyksellisesti vuonna 2004 halliten Irlannin turnauksia ja sijoittuen viidenneksi vuoden 2005 WSOP:n pääturnauksessa. Hän johti finaalipöytää jossain vaiheessa ja hänellä oli parhaimmillaan kolmasosa kaikista pelimerkeistä. Hän kuitenkin kärsi huonosta onnesta ja vastustajien kyseenalaisista maksuista ja voitti lopulta viitossijastaan 1,75 miljoonaa dollaria.


title: Andy Black

text: Vuonna 2005 Black esiintyi keskusteluohjelmassa "Heads Up with Richard Herring" kertoen uskostaan ja pokeriurastaan.


title: Andy Black

text: Vuoden 2005 WSOP:n jälkeen Black on ollut rahasijoilla sekä European Poker Tourilla että World Poker Tourilla. Vuonna 2006 hän oli World Series of Poker Tournament of Champions -turnauksen finaalipöydässä johtaen selvästi. Hän kuitenkin hävisi ylipelattuaan AK-kätensä, jota vastassa oli Daniel Negreanun kuningaspari. Viides tila toi 100 000 dollaria. Alkuvuodesta 2007 Black oli Aussie Millions -tapahtuman pot limit omaha -turnauksen kakkonen ja no limit texas hold'em -pääturnauksen kolmas. European Poker Tourin vuoden 2007 Grand Finalessa Monte Carlossa Black johti pitkään turnausta, mutta jäi lopulta seitsemänneksi. Saman vuoden kesällä Black oli kahdessa WSOP-turnauksessa finaalipöydässä.


title: Andy Black

text: Black edustaa Full Tilt Poker -nettipokerihuonetta. Tammikuussa 2008 hänen pokeriuransa turnausansiot ylittivät 3,4 miljoonaa dollaria.


title: Kidron

text: Kidron eli Kidronin laakso (, "Naḥal Qidron"; , "Wadi al-Joz") on Jerusalemin kaupungin ja sen itäpuolella olevan Öljymäen välinen laakso, joka yhtyy kaupungin länsi- ja eteläsivua kiertävään Hinnomin laaksoon. Perimätiedon mukaan sama kuin Josafatinlaakso.


title: Tiedemuseo

text: Tiedemuseo on tieteen tai luonnonilmiöiden havainnollistamiseen erikoistunut vuorovaikutteinen museo. Tiedemuseo voi olla erikoistunut esimerkiksi tähtitieteeseen tai avaruustutkimukseen, meriin, elämänmuotoihin tai keksintöihin, mutta useimmissa museoissa näyttely kattaa aiheita laajemminkin.


title: Tiedemuseo

text: Tiedemuseon ja tiedekeskuksen ero on hämärtynyt, kun museot ovat yhä toiminnallisempia. Monissa määritelmissä kaikki tiedekeskukset luetaan myös tiedemuseoiksi. Ilmeisesti ensimmäinen vuorovaikutteinen tiedemuseo on vuonna 1904 perustettu Deutsches Museum Münchenissä Saksassa. Tiedemuseoita on perustettu 1980-luvulta lähtien lähes kaikkiin Euroopan maihin, Pohjois-Amerikkaan, Aasiaan ja Australiaan.


title: Lauri Ihalainen

text: Lauri Armas Ihalainen (s. 14. toukokuuta 1947 Pihtipudas) on suomalainen SDP:tä edustava poliitikko. Hänet valittiin kansanedustajaksi Uudenmaan vaalipiiristä vuoden 2011 eduskuntavaaleissa ja Keski-Suomen vaalipiiristä vuoden 2015 vaaleissa. Ihalainen oli Kataisen (2011–2014) ja Stubbin hallituksen (2014–2015) työministeri. Hän oli SAK:n pitkäaikaisin puheenjohtaja vuosina 1990–2009.


title: Lauri Ihalainen

text: Ihalainen on varsinaiselta koulutukseltaan kirvesmies. Hän on kuitenkin tehnyt elämäntyönsä SAK:ssa. Ennen SAK:n puheenjohtajuutta Ihalainen toimi SAK:ssa nuorisosihteerinä (1970–1977), järjestösihteerinä (1977–1984) ja SAK:n sihteerinä (1984–1990). Ihalainen oli SAK:n pitkäaikaisin puheenjohtaja jo aloittaessaan kolmatta eli toiseksi viimeistä kauttaan vuonna 2001. Ennen Ihalaista pitkäaikaisimpia puheenjohtajia SAK:n historiassa ovat olleet Pertti Viinanen (1981–1990), Niilo Hämäläinen (1966–1974) sekä Eero A. Wuori (1937–1945). Keväällä 2009 Ihalainen vahvisti jättävänsä tehtävänsä SAK:n puheenjohtajana ja hänen seuraajakseen valittiin Lauri Lyly. Ihalaisen lisäksi ainoana SAK:n puheenjohtajan tehtävästä eläkkeelle on jäänyt Pekka Oivio, joka johti SAK:ta vuosina 1974–1981. Kesäkuussa 2009 presidentti Tarja Halonen myönsi Ihalaiselle ministerin arvonimen.


title: Lauri Ihalainen

text: Loppukeväästä 2009 Ihalaista spekuloitiin kärkinimenä Juhani Saloniuksen eläkkeelle jäämisen myötä vapautuvaan valtakunnansovittelijan virkaan. Toukokuussa 2009 Ihalainen kuitenkin tiedotti ettei hae tehtävää. Hän perusteli päätöstään sillä, että hänen kautensa valtakunnansovittelijana olisi jäänyt vain nelivuotiseksi. Ihalainen ei myöskään olisi täyttänyt muodollista kelpoisuusehtoa, sillä hänellä ei ole korkeakoulututkintoa.


title: Lauri Ihalainen

text: Ihalainen valittiin kansanedustajaksi vuoden 2011 vaaleissa Uudenmaan vaalipiiristä SDP:n listoilta. Hänen äänimääränsä (15 085) oli SDP:n suurin ja koko maan viidenneksi suurin. Vaaleja seuranneissa hallitusneuvotteluissa hänet valittiin nimitettäväksi Jyrki Kataisen hallituksen työministeriksi. Ihalainen on myös talousneuvoston jäsen.


title: Lauri Ihalainen

text: Kevään 2015 vaaleissa Lauri Ihalainen oli ehdolla synnyinmaakunnastaan, Keski-Suomesta, ja tuli valituksi maakunnan ääniharavana 10 354 äänellä. Ihalainen on ilmoittanut jättävänsä eduskunnan vuoden 2019 eduskuntavaaleissa.